title: Amsterdamsaarenalbatrossi

text: Lintu on lähes kuningasalbatrossin kokoinen jättiläinen. Sen vartalon pituus on 110 cm ja siipien kärkiväli noin 3 metriä. Aikuisen pesivän linnun yläpuoli on suklaanruskea, sillä on valkoinen naama ja kurkku sekä ruskea rintavyö. Siipien alapinta on valkoinen ja siiven kärki on musta. Vaaleanpunaisen nokan kärjessä on tumma täplä.


title: Amsterdamsaarenalbatrossi

text: Laji kuvailtiin ja nimettiin vasta 1983 (Roux et al.). Sitä pidettiin aikaisemmin jättiläisalbatrossin alalajina.


title: Amsterdamsaarenalbatrossi

text: Laji pesii vain Amsterdaminsaarella Ranskan eteläisessä territoriossa, Australian ja Etelä-Afrikan puolivälissä Intian valtamerellä. 1984 pesiviä pareja oli vain 5, mutta nykyisin kanta on vahvistunut ja parimäärä oli vuonna 2018 46. Saaren populaatio on kooltaan noin 170 lintua, joista 92 on sukukypsiä yksilöitä.


title: Amsterdamsaarenalbatrossi

text: Pesimäaikana emot ruokailevat noin 2200 kilometrin säteellä subtrooppisilla vesillä. Pesimäajan ulkopuolisia vaelluksia ei tunneta kunnolla, mutta oletetaan lajin vaeltelevan lähinnä Australian ja Uuden-Seelannin vesillä.


title: Amsterdamsaarenalbatrossi

text: Laji on uhanalainen ja ilman suojelutoimia se olisi kenties jo kuollut sukupuuttoon. Sen kanta on kuitenkin ollut kasvussa, ja vuonna 2018 Kansainvälinen luonnonsuojeluliitto luokitteli sen erittäin uhanalaiseksi. Sen luokituksena oli vuodesta 1994 saakka ollut äärimmäisen uhanalainen.


title: Amsterdamsaarenalbatrossi

text: Koko saaren eläimistö on kärsinyt suuresti sinne vapautettujen kissojen takia. Myös laiduntava karja on tuhonnut pesiä. Pitkäsiimakalastajat ovat tappaneet tai vahingoittaneet suurta joukkoa lintuja. Nykyään suurin uhka on taudit (lintukolera ja "Erysipelothrix rhusiopathidae" bakteeri), jotka ovat levinneet 3 kilometrin päässä olevasta hoikka-albatrossiyhdyskunnasta ("Thalassarche chlororhynchos"). Viime vuosina lisääntynyt poikaskuolleisuus osoittaa taudin leviävän kaiken aikaa.


title: Amsterdamsaarenalbatrossi

text: Kaikki linnut on merkitty ja tarkat laskennat toistetaan vuosittain. Vuonna 1987 laidunkarjan määrää alueella vähennettiin ja rakennettiin aita, jolla eristettiin osa saarta. Vuonna 1992 rakennettiin toinen aita estämään karjasta mahdollisesti leviäviä taudinaiheuttajia.


title: Amsterdamsaarenalbatrossi

text: Eteläiset valtameret ja Antarktis. Pesimäsaari on tuliperäinen.


title: Amsterdamsaarenalbatrossi

text: Pesintä tapahtuu joka toinen vuosi. Pesä on avoimella nevalla 500–600 m rannasta. Koko yhdyskunta pesii yhtenä ryhmänä. Naaras munii yhden munan, jota molemmat puolisot hautovat noin viikon pituisin jaksoin 80 päivää. Kuukauden ikäisenä poikanen selviää jo ilman emojen lämmitystä ja oppii lentämään noin 230 päivän ikäisenä. Nuori lintu vaeltelee merillä viitisen vuotta ja palaa sitten pesimäyhdyskuntaansa, mutta on lisääntymiskykyinen vasta noin 10-vuotiaana.


title: Live & Off the Record

text:
Live & Off the Record (espanjankielinen versio En Vivo y en Privado) on Shakiran toinen live-CD. Mukana on myös DVD. Se julkaistiin vuonna 2004.
DVD sisältää lisäksi dokumentin kiertueelta ja diskografian.


title: Block Island

text: Block Island on saari Yhdysvaltain Rhode Islandin osavaltiossa, Atlantin valtamerellä. Se sijaitsee noin 16 kilometrin päässä Rhode Islandin rannikosta, ja sitä erottaa mantereesta Block Islandin salmi. Vuoden 2000 väestönlaskennassa saaren asukasluvuksi ilmoitettiin 1 010. Pinta-alaltaan saari on 25,211 neliökilometrin suuruinen, ja se on 11 kilometriä pitkä ja noin viisi kilometriä leveä. Saarella sijaitsee ainoastaan yksi kunta, New Shoreham.


title: Block Island

text: Vuonna 1524 italialainen purjehtija Giovanni da Verrazzano saapui saarelle. Hän oli ensimmäinen eurooppalainen saarella, ja antoi sille nimen "Luisa", Ranskan kuningataräidin Loviisan mukaan. Vuonna 1614 saarelle saapui hollantilainen Adriaen Block, joka uudelleenimesi saaren itsensä mukaan. Englantilaisesta Massachusettsin siirtomaasta saapui saarta asuttamaan 15 perhettä vuonna 1616. Vuonna 1672 saaresta tuli osa Rhode Islandin siirtomaata.


title: Block Island

text: Saarella sijaitsee kaksi historiallista majakkaa: Block Island North Light saaren pohjoiskärjessä ja Block Island Southeast Light saaren kaakkoisella puolella.


title: Louise Bourgeois

text: Louise Bourgeois (25. joulukuuta 1911 Pariisi, Ranska – 31. toukokuuta 2010 New York, Yhdysvallat) oli ranskalaissyntyinen kuvanveistäjä. Hän muutti vuonna 1938 New Yorkiin avioiduttuaan taidehistorioitsija Robert Goldwaterin kanssa.


title: Louise Bourgeois

text: Bourgeoisin piirustukset ja veistokset ovat orgaanisia ja niillä on vahva psykologinen sekä seksuaalinen lataus. Nuoren polven ja naistaiteilijoiden esikuvaksi noussut taiteilija teki läpimurtonsa vasta 1980-luvun alussa, jolloin MoMA järjesti hänen retrospektiivinsa.


title: Louise Bourgeois

text: Bourgeois opiskeli matematiikkaa Sorbonnessa ja taidetta École des Beaux-Artsissa ja École de Louvressa. Hänen tunnusomainen työnsä aihe on hämähäkki. Taiteen sanotaan ammentavan lapsuudesta ja isän ja kotiopettajan suhteen paljastumisesta. Äidin kuolema 1932 aiheutti itsemurhayrityksen.


title: Louise Bourgeois

text: Vuonna 1951 Arfred Barr osti häneltä teoksen Museum of Modern Artiin. Hänet valittiin Yhdysvaltain taiteiden ja kirjallisuuden akatemian jäseneksi vuonna 1983. Hän oli vuonna 1993 edustettuna Venetsian biennaalissa. Hänelle on myönnetty vuonna 1997 National Medal of Arts ja vuonna 2002 Wolfin palkinto. Hänen töitään on nähty myös Suomessa.


title: Louise Bourgeois

text: Bourgeois on ollut Yhdysvaltain kansalaisuus 1950-luvun alusta. Hänen puolisonsa oli yhdysvaltalainen taidehistorioitsija Robert Goldwater (1907–1973). Heillä oli kolme poikaa, joista vanhin adoptoitiin Ranskasta.


title: Albatros B.II

text: Albatros B.II oli saksalainen Ernst Heinkelin suunnittelema kaksitasoinen tiedustelu- ja koulukone ensimmäisen maailmansodan alkuvuosina. Koneen suunnittelutehdas oli Albatros Flugzeugwerke ja se suoritti ensilentonsa 1914. Kone pohjautui Albatros B.I-malliin ja sitä rakennettiin melko suuria määriä ennen kuin kehitys korvasi koneet C-tyypillä.


title: Albatros B.II

text: Vuonna 1914 Albatros B.II saavutti uuden korkeusennätyksen 4 500 metriä.


title: Albatros B.II

text: Albatros B.II-koneesta rakennettiin runsaasti lisenssi- ja kopiokoneita, mm. Ruotsissa viidellä eri valmistajalla:


title: Albatros B.II

text: Konetyypistä tehtiin myös kellukeversio B.II-W tai W.I ja jatkokehitys johti B.III-tyyppiin, jota rakennettiin pieni määrä.


title: Albatros B.II

text: Koneen käyttäjämaita olivat luonnollisesti sen valmistusmaa Saksa sekä Puola, Ruotsi lisenssi- ja kopiokoneineen sekä sitä kautta myös Suomi. Saksassa koneen pääasiallinen käyttö loppui jo 1915, mutta sitä käytettiin koulukoneena aina vuoteen 1918 asti. Ruotsissa käyttö kesti vuotta pidempään, Puolassa vuoteen 1920 ja Suomessa vuoteen 1923.


title: Albatros B.II

text: Suomen ilmavoimilla oli yhteensä neljä Ruotsissa lisenssillä valmistettua Nordiska Aviatikbolagetin (N.A.B.) ja Södertelge Werkstäderin (S.W.) valmistamaa Albatros B.II-tyyppistä lentokonetta. Koneet olivat ruotsalaisten yksityishenkilöiden rahoittamia ja Suomeen lentämiä, Ruotsin viranomaisten estelyistä välittämättä. Konetyypillä tehtiin Suomen ilmavoimien ensimmäinen sotalento.


title: Amsterdamsaari

text: Île Amsterdam () on Ranskalle kuuluva saari Intian valtameressä. Saari on saanut nimensä Alankomaiden pääkaupungin mukaan.


title: Amsterdamsaari

text:
Saari on tuliperäinen, mutta tulivuori ei ole toiminut sitten vuoden 1792. Saaren pinta-ala on 55 km², ja sen pituus on 21 km, ja korkeus 867 m Mont de la Divesin kohdalla.
Saari kuuluu Ranskan eteläisiin ja antarktisiin alueisiin ja yhdessä läheisten Île Saint-Paulin (85 km etelään) kanssa se muodostaa yhden viidestä territorion alueesta. Martin-de-Viviès, aiemmin La Roche Gódon, on territorion pääkaupunki.


title: Amsterdamsaari

text: Toisin kuin muualla territoriossa, Île Amsterdamissa vallitsee leuto meri-ilmasto, keskilämpötila on 13 °C, vuotuinen sademäärä 1 100 mm, länsituulet ovat vallitsevia ja ilmasto on hyvin kostea.


title: Stargate: The Ark of Truth

text: Stargate: The Ark of Truth on Yhdysvalloissa 11. maaliskuuta 2008 suoraan DVD:lle julkaistu elokuva, joka päättää Tähtiportti-sarjan 10. kauden juonen.


title: Stargate: The Ark of Truth

text: Elokuva kuvattiin vain 18 päivässä. Sen budjetti oli 7 miljoonaa dollaria. Elokuvasta saadut tulot ovat ylittäneet Yhdysvalloissa 13 miljoonaa dollaria (4,16 miljoonaa 3 viikon tulot vuokra-DVD:eistä ja 9 miljoonaa myydyistä), minkä myötä MGM on tilaamassa kolmannen Tähtiportti-elokuvan.


title: Stargate: The Ark of Truth

text: Juonikuvio oli tarkoitus käyttää Tähtiportin 10. kauden viimeisissä ja 11. kauden ensimmäisissä jaksoissa, mutta Tähtiportin 11. kauden perumisen jälkeen se päätyi elokuvaksi.


title: Stephen Sondheim

text: Stephen Joshua Sondheim (s. 22. maaliskuuta 1930) on yhdysvaltalainen musikaalien käsikirjoittaja, sanoittaja ja säveltäjä. Hänen ansioihinsa kuuluvat muun muassa "West Side Storyn" sanoittaminen sekä musikaalit "Sweeney Todd", "Into the Woods" ja "A Little Night Music". Hän on voittanut muun muassa Oscar-palkinnon, kahdeksan Tony-palkintoa, kahdeksan Grammy-palkintoa, viisi Olivier-palkintoa sekä Pulitzer-palkinnon.


title: Stephen Sondheim

text: Sondheim syntyi maaliskuussa 1930 muotialalla New Yorkissa toimivalle varakkaalle avioparille, Herbert ja Janet Sondheimille, ja jäi heidän ainoaksi lapsekseen. Vanhemmat erosivat kun Stephen oli kymmenvuotias, ja hän muutti äitinsä kanssa asumaan Pennsylvanian maaseudulle, jossa hän vietti teinivuotensa. Naapurissa sattui asumaan musikaalinero Oscar Hammerstein II, josta tuli Sondheimille uusi isähahmo ja mentori. Sondheim suoritti bachelor-tutkinnon Williams Collegessa Massachusettsin Williamstownissa vuonna 1950 ja jatkoi sitten sävellyksen ja musiikin teorian opintoja muun muassa Milton Babbittin johdolla.


title: Stephen Sondheim

text: Sondheimin esikoismusikaalia "Saturday Night" ei koskaan esitetty, mutta se oli hyvä työnäyte alalla eteenpäin pääsemiseksi. Leonard Bernstein otti hänet sanoittajaksi West Side Story -musikaaliinsa, josta tuli myös Sondheimin läpimurtoteos. Sondheim teki seuraavaksi yhteistyötä säveltäjä Jule Stynen kanssa musikaalissa "Gypsy".


title: Stephen Sondheim

text: Käsikirjoittajien Burt Shevelove ja Larry Gelbart kanssa Sondheim otti tehdäkseen sekä sävellykset että sanoitukset musikaaliin "A Funny Thing Happened on the Way to the Forum" (suomeksi "Forum eli Sattuipa hassusti"). Sen jälkeen Sondheim teki muutamia ”konseptimusikaaleja”, joita seurasivat Ingmar Bergmanin elokuvaan "Kesäyön hymyilyä" väljästi perustuva "A Little Night Music" ja Suomen Kansallisoopperassa Juice Leskisen suomennoksena 1997 nähty "Sweeney Todd". Sondheimin yksittäisistä lauluista ehkä tunnetuimmaksi on noussut "A Little Night Musiciin" kirjoitettu ”Send In the Clowns”, jonka ovat levyttäneet kymmenet laulajat.


title: Stephen Sondheim

text: Vuonna 1985 Sondheimin ja James Lapinen edellisenä vuonna kantaesitetty, taidemaalari Georges Seurat’n maalauksen innoittama "Sunday in the Park with George" voitti näyttämötaiteen Pulitzer-palkinnon. Sondheimin ja Lapinen yhteistyö jatkui vuonna 1986 kantaesitetyssä, useita satuja sekoittavassa konseptimusikaalissa "Pimeä metsä" (Into the Woods).


title: Stephen Sondheim

text: Sondheim on saanut Tony-palkinnon monista teoksistaan ja erikois-Tonyn elämäntyöstään. Palkinnon ovat tuottaneet "Forum" 1963, "Company" 1971, "Follies" 1972, "A Little Night Music" ja "Sweeney Todd" 1979, "Into the Woods" 1988, "Passion" 1994 ja "Pimeän metsän" uusintatuotannosta 2002. "Pimeästä metsästä" hän on voittanut myös Evening Standard -musikaalipalkinnon, Drama Awardin, Drama Desk Awardin 1988, New York Drama Critics' Circle -palkinnon, Los Angeles Drama Critics' Circle -palkinnon ja Grammyn. Sondheim voitti Oscar-palkinnon vuonna 1990 elokuvaan "Dick Tracy" kirjoittamastaan laulusta ”Sooner or Later (I Always Get My Man)”.


title: Stephen Sondheim

text: Vuonna 1983 Sondheim nimitettiin Yhdysvaltain taide- ja kirjallisuusakatemian jäseneksi. Vuonna 1993 Sondheim palkittiin elämäntyöstään Washington D.C.:n Kennedy Centerissä. Samassa paikassa tuotettiin kesällä 2002 peräti kuusi Sondheimin musikaalia näyttämölle: "Sweeney Todd, Company, Sunday in the Park with George, Merrily We Roll Along, Passion" ja "A Little Night Music".


title: Stephen Sondheim

text: Vuonna 1998 Meryle Secrest julkaisi Sondheimista elämäkerran nimeltä "Stephen Sondheim: A Life" (Knopf 1998, ISBN 9780679448174). Marraskuussa 2015 Sondheim vastaanotti Barack Obamalta presidentin vapausmitalin.


title: Stephen Sondheim

text: Sondheim on avoimesti homoseksuaalinen.


title: Torre Glòries

text: Torre Glòries (myös Torre Agbar; johdettu vesiyhtiö Aguas de Barcelonan nimestä) on pilvenpiirtäjä Barcelonassa, Kataloniassa Espanjassa. Sen suunnitteli ranskalainen arkkitehti Jean Nouvel. Torni on 142 metriä korkea, ja se on kolmanneksi korkein rakennus Barcelonassa. Pilvenpiirtäjä avattiin kesäkuussa 2005. Espanjan kuningas avasi sen virallisesti 16. syyskuuta 2005. Lontoossa on samankaltainen rakennus, 30 St Mary Axe.


title: Hamura

text: Hamura () on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella Tamajoen vasemmalla rannalla ja rajautuu Akirunon, Fussan ja Ōmen kaupunkeihin sekä Mizuhon maaseutukaupunkiin. Hamurassa on 56 144 asukasta (vuonna 2017) ja sen pinta-ala on 9,90 neliökilometriä.


title: Hamura

text: Hamura perustettiin 1. marraskuuta 1991. Tamagawan akvedukti, joka rakennettiin 1600-luvun puolivälissä tuomaan juomavettä Tamajoesta Edoon, alkaa Hamurasta. Kaupunkia palvelee JR Higashi-Nihonin Ōme-linja.


title: KontuKeskus

text: KontuKeskus on Helsingin Kontulassa toimiva yhdistys, jonka tavoitteena on viedä Kontulan asioita eteenpäin. Toiminta lähti käyntiin vuonna 2004 FC Kontun ja Kontula-Seuran yhteistyönä. Kontulan ostoskeskuksesta sijaitsevaa toimitilaa hyödyntää myös Kontulan Ostoskeskuksen yrittäjäyhdistys ry. Keskuksen toimintaa rahoitti vuoteen 2006 asti Euroopan Unionin Urban II -projekti. Sittemmin Kontukeskus ry on saanut vuosittain rahallista tukea Helsingin Kulttuurikeskukselta ja sosiaali- ja terveysvirastolta.


title: KontuKeskus

text: Kontukeskuksen toimintaan kuuluu muun muassa Kontulan alueportaalin ylläpito. Kontukeskus järjestää asukas-/aluefoorumeita, ja vaikuttaa Kontulan asioihin antamalla lausuntoja, tiedotuksia ja aloitteita. Kontukeskus on tuottanut Kontulan palveluoppaan, ja julkaisee nykyään myös "Kontula-lehteä". Kontukeskus on myös Radio Kontulan ensisijainen toteuttaja.


title: KontuKeskus

text: Kontukeskus on saanut toiminnastaan tunnustusta. Elokuussa 2005 Kontukeskuksen yhteisöt palkittiin Itä-Helsinki-palkinnolla Kontulan hyväksi tekemästään työstään. Kontukeskuksen toimintaa korostettiin Suomen Kotiseutuliiton myöntämän vuoden kaupunginosa 2006 -tunnustuksen yhteydessä, jolloin erityismaininnan sai alueportaali.


title: Shirley Caesar

text: Shirley Caesar (s. 13. lokakuuta 1938) on afroamerikkalainen gospel-laulaja.


title: Shirley Caesar

text: Caesar syntyi Durhamissa, Pohjois-Carolinassa, ja aloitti nuorena tyttönä laulamisen kirkossa. Hän valmistui lopulta Shaw Universitystä.


title: Shirley Caesar

text: Caesar aloitti ammattiuransa 1950-luvun lopulla gospelryhmässä The Caravans ja suuntautui jo seuraavana vuosikymmenellä soolouralle. Hänelle on myönnetty lukuisia Grammy-palkintoja ja vuonna 2000 paikka Gospel Music Hall of Famessa.


title: Galapagosinalbatrossi

text: Galapagosinalbatrossi ("Phoebastria irrorata") on ainoa tropiikissa pesivä albatrossilaji. Lajin kuvaili ja nimesi Osbert Salvin vuonna 1883.


title: Galapagosinalbatrossi

text: Linnun vartalon pituus on 84–94 cm, siipien kärkiväli keskimäärin 2,27 m ja paino keskimäärin 3,4 kg. Lajin päälaki ja niska ovat kermanvaaleat, kaula ja naama valkoiset sekä muu vartalo ruskea. Nokka on kirkkaankeltainen ja suurikokoinen. Koivet ovat vaaleansinertävät.


title: Galapagosinalbatrossi

text: Laji pesii vain Españolan saarella Galápagossaarilla sekä mahdollisesti Isla de la Platalla Ecuadorin rannikolla. Españolan populaatio on kasvanut 1970-luvun alun 12 000 parista 15 600–18 200 pariin 1994. Vuonna 2001 laskettiin saarelta vähintään 34 694 yksilöä. Isla de la Platalla pesii korkeintaan 10–20 paria. Pesimäajan ulkopuolella laji vaeltelee Perun ja Ecuadorin rannikolla Perunvirran tuottaman runsaan ruokapöydän ääressä. Laji on äärimmäisen uhanlainen.


title: Galapagosinalbatrossi

text: Kivikkoinen ja pensaikkoinen Españolan saari.


title: Galapagosinalbatrossi

text: Muninta tapahtuu huhti-toukokuussa ja keskimääräinen hautomisaika on 65 päivää. Molemmat emot hautovat vuorotellen. Emoilla on erikoinen tapa siirtää munaa runsaan viikon välein niin, että haudonnan lopulla muna sijaitsee keskimäärin 3–4 metrin päässä alkuperäisestä pesästä. Käyttäymisen syytä ei varmuudella tunneta. Munien siirtely aiheuttaa pesätappioita, sillä usein muna vierähtää kiven koloon tai halkeamaan, josta emo ei saa sitä poistettua.


title: Galapagosinalbatrossi

text: Galapagosinalbatrossi syö pääasiassa kalaa, kalmareita ja äyriäisiä.


title: Tyräkit

text: Tyräkit ("Euphorbia") on valtava, noin 2160 lajia sisältävä kasvisuku, joka kuuluu tyräkkikasvien heimoon. Suvun lajeja tavataan kaikilla mantereilla arktisia alueita lukuun ottamatta. Useimmat lajit ovat kotoisin trooppisilta alueilta ja monet (laskutavasta riippuen 850–1 000 lajia) ovat mehikasveja. Lajimäärältään tyräkit on yksi suurimmista kasvisuvuista.


title: Tyräkit

text: Tyräkit voivat olla yksi- tai monivuotisia ja niiden ulkoasu vaihtelee valtavasti. Se onkin luultavasti maailman muuntelevin kasvisuku. Osa lajeista on ruohovartisia, matalia niittykasveja (esimerkiksi kenttätyräkki "Euphorbia esula"), kun taas toiset muistuttavat erehdyttävästi kaktusta lehdettömine runkoineen ja usein näyttävine piikkeineen (esimerkiksi "Euphorbia virosa"). Joistakin lajeista kasvaa puita (esimerkiksi "Euphorbia cooperi"). Suvun monimuotoisuuden vuoksi lajistoa on pyritty jakamaan erilaisten piirteiden perusteella useampaan sukuun, siinä kuitenkaan tyydyttävästi onnistumatta.


title: Tyräkit

text: Tyräkkien tärkeä tuntomerkki, joka erottaa ne välittömästi esimerkiksi kaktuksista, on maitiaisneste. Pienikin haava kasvissa alkaa välittömästi vuotaa paksua nestettä, joka kuivuu nopeasti joutuessaan kosketuksiin ilman kanssa. Neste on lähes aina valkoista, mutta myös keltaista maitiaisnestettä esiintyy (esimerkiksi "Euphorbia abdelkuri"). Maitiaisneste on yleensä myrkyllistä. Se ärsyttää ihoa ja voi aiheuttaa erittäin voimakasta kipua limakalvoilla ja jopa sokeuden joutuessaan silmiin. Joillakin lajeilla nesteestä on löydetty myös karsinogeenisiä ainesosia.


title: Tyräkit

text: Kukat ovat vaatimattomia, vain muutamia millimetrejä läpimitaltaan ja ne muodostavat yleensä pieniä terttuja. Kukat ovat yksineuvoisia. Itse kukinto on hyvin vaatimaton, mutta sitä ympäröivät isot, usein hyvinkin näyttävänväriset "ylälehdet", jotka kiinnittävät pölyttäjien huomion. Suvun kaupallisesti ehkä merkittävimmän lajin, joulutähden ("Euphorbia pulcherrima"), koristearvo perustuu juuri värikkäisiin ylälehtiin. Monien lajien hedelmä on kuiva kota, joka kypsänä räjähtää esimerkiksi kosketuksesta ja sinkoaa siemenet kauas emokasvin luota.


title: Tyräkit

text: Useita tyräkkilajeja kasvatetaan niiden koristeellisuuden vuoksi puutarha- tai huonekasveina.


title: Tyräkit

text: Suomessa esiintyvät luonnonvaraisena lajeina:


title: Tyräkit

text: Nämä kaikki ovat matalia ruohovartisia lajeja, joilla on vihreät tai kellanvihreät ylälehdet. Lisäksi Suomessa tavataan villiintyneitä koristekasveja ja harvinaisia tulokkaita.


title: Olli Tukiainen

text: Olli Tukiainen (s. 1976) on tunnettu Poets of the Fall -yhtyeen kitaristina. Ennen Poets of the Fall -yhtyeeseen liittymistä Tukiainen teki kappaleita kyseisen yhtyeen vokalistin, Marko Saareston kanssa Markon silloiselle yhtyeelle, Playgroundille.


title: Olli Tukiainen

text:
Lisäksi Olli on toiminut säveltäjänä myös muutamille artisteille
kuten Martti Saariselle jolle Marko Saaresto teki sanoituksen.


title: Yhdysvaltalainen keittiö

text: Yhdysvaltalainen keittiö on hyvin monimuotoinen ja saanut vaikutteita niin intiaanien kuin eri puolilta maailmaa tulleiden siirtolaistenkin ruokakulttuureista. Eri kansallisuuksien ruuanvalmistusperinteet sekoittuvat yhdysvaltalaisessa keittiössä, jossa ruokalajit voivat vaihdella osavaltiosta toiseen. Atlantin rannikolla syödään runsaasti mereneläviä, kuten kaloja ja äyriäisiä, kun taas Texasin karjankasvattajat syövät mureaa lihaa. Jambalaya on kotoisin New Orleansista. Vaahterasiirapilla maustetut pavut ovat tyypillistä Bostonin ruokaa, kun taas riisin ja mustasilmäpapujen muodostama Hoppin' John on etelävaltioiden, varsinkin Carolinan perinnettä.


title: Yhdysvaltalainen keittiö

text: Erityisesti kiinalaiset ja italialaiset siirtolaiset kehittivät uusia, amerikkalaisia versioita kotimaidensa ruokalajeista.


title: Yhdysvaltalainen keittiö

text: Yhdysvaltalainen keittiö on tunnettu myös pikaruoistaan. Vuonna 2007 tehdyn laajan kyselytutkimuksen mukaan yhdysvaltalaiset kokivat erityisen amerikkalaisiksi hampurilaisen, barbecue-ruoan, taikinakuoressa paistetut kanapalat, makaroni-juustopaistoksen ja omenapiirakan.


title: Yhdysvaltalainen keittiö

text: Yhdysvaltain koillisosien keittiö heijastaa alueen kulttuuriperintöä varhaisten brittiläisten ja eurooppalaisten uudisasukkaiden maihinnousupaikkana. Alue on hyvin hedelmällistä. Cape Codin rannikot ovat kalaisia, ja alue on tunnettu esimerkiksi Marylandin rapukakuista, itärannikon hummereista ja Uuden-Englannin simpukkakeitosta. Intiaanien perinteisiä ruoka-aineita olivat muun muassa vaahterasiirappi, pavut ja kurpitsat sekä villikalkkuna, jotka myös uudisasukkaat ottivat pian omakseen. Bostonin pavut on yksi varhaisilta uudisasukkailta peräisin oleva ruoka, joka on muunnelma intiaanien vastaavasta ruokalajista. Uusienglantilainen kiitospäivän ateria sisältää intiaanien maissi- ja papuruokaa "succotashia". New Yorkissa on useita eri puolilta maailmaa saapuneiden siirtolaisten ruokakulttuureita, kuten kiinalainen ja juutalainen. Kaupungista tunnetaan esimerkiksi Waldorfinsalaatti.


title: Yhdysvaltalainen keittiö

text: Yhdysvaltain kaakkoisosan keittiö on hyvin monimuotoinen. Siinä yhdistyvät rannikko- ja vuoristoseutujen keittiöt sekä afrikkalaiset, karibialaiset ja kuubalaiset vaikutteet. Lämmin ja kostea ilmasto mahdollistaa kaksi kasvukautta, ja alueen maaperä on erittäin hedelmällistä, mikä tekee mahdolliseksi kasvattaa melkein mitä tahansa. Tyypillisiä ruokia ovat esimerkiksi ulkogrillissä pariloitu liha, meren antimista tai lihasta tehty muhennos "gumbo", äyriäiset ja maissiruoat.


title: Yhdysvaltalainen keittiö

text: Etelärannikon Louisianan osavaltion keittiö on muuhun maahan nähden omaleimainen ja perustuu osin aluetta 1700-luvulla hallinneen Ranskan ruokakulttuuriin. Ranskalaiset perustivat New Orleansin siirtokunnan 1700-luvun alussa, menettivät sen ensin väliaikaisesti espanjalaisille ja lopullisesti Yhdysvalloille vasta 1803. New Orleansista kehittyi kansainvälinen kaupunki, mikä jätti jälkensä sen ruokakulttuuriin. New Orleansin mustat keittäjät, ranskalaiset, kaupunkiin muutaneet siirtolaiset sekä intiaanit loivat kreolikeittiön, johon tuli vaikutteita muun muassa myös Espanjasta, Italiasta ja Afrikasta.


title: Yhdysvaltalainen keittiö

text: Louisianaan muutti vuonna 1755 Kanadan Acadiesta karkotettuja ranskalaisia, akkadeja, ja heidän asuttamalleen alueelle New Orleansista länteen annettiin nimi Cajun Country. Cajun-keittiötä voidaan kutsua kreolikeittiön maalaisversioksi, ja se on lähempänä eteläranskalaista keittiötä kuin monen ruokakulttuurin sekoituksena syntynyt kreolikeittiö. Cajun-ruoka on yleensä tuhdimpaa ja pippurisempaa kuin kreoliruoka. Tunnetun cajun-kokin Paul Prudhommen mukaan kreoli- ja cajun-ruoat eroavat yhä kotona tehtyinä, mutta ravintoloissa niiden eroa ei enää juuri huomaa, ja monet puhuvatkin niiden sijaan Louisianan keittiöstä.


title: Yhdysvaltalainen keittiö

text: Louisianalaiselle keittiölle on tyypillistä erityisesti sipuli, varsiselleri ja vihreä paprika. Kreolikeittiössä käytetään paljon merikaloja ja -äyriäisiä, mutta sisämaan ja jokivarsien cajunien resepteissä näkyy makeanveden kaloja, riistaa ja makkaroita. Riisi on tärkeä osa louisianalaista keittiötä, ja sakea, voimakas kastike "roux" on myös yksi perusaineksista.


title: Yhdysvaltalainen keittiö

text: Tunnettu louisianalainen ruokalaji on "jambalaya", "kreolien paella". "Gumbo" on keittomainen pataruoka, johon voidaan käyttää "roux"'n lisäksi monenlaisia aineksia.


title: Yhdysvaltalainen keittiö

text: "Soul food" eli soul-ruoka on afroamerikkalaista ruokakulttuuria, joka sai nimensä vuonna 1964 mustan kulttuurin esiintulon aikaan suositusta soul-musiikista. Soul-ruoka syntyi Etelävaltioiden maaseudulla, jonka mustan väestön yksinkertainen ruokakulttuuri perustui mustien orjien vaatimattomaan ruokavalioon 1800-luvun alkupuoliskolla. Soul-ruoka levisi etelästä pohjoisiin osavaltioihin mustan väestön muuttoliikkeen myötä. Yleisimpiä soul-ruoka-aineita ovat muun muassa maissileipä, kana, sianliha, laardi, monni, riisi, siirappi, okra, bataatti, vesimeloni ja pavut. Grillaus on suosittu tapa valmistaa ruoka.


title: Yhdysvaltalainen keittiö

text: Lounaisten osavaltioiden keittiö on espanjalaisen, meksikolaisen ja intiaanien keittiön liitto. Sen kulmakiviä ovat riisi, tomaatti, maissi, kuivatut pavut, tuore korianteri sekä chili. Lihoista suositaan nautaa ja porsasta. Suosittuja ruokia ovat pataruoat, grillattu marinoitu naudanliha, tortilla, burrito ja enchiladat.


title: Yhdysvaltalainen keittiö

text: Tex-mex on mausteinen teksasilaisen ja meksikolaisen keittiön yhdistelmä.


title: Yhdysvaltalainen keittiö

text: Pohjois-Amerikan sisäosat eli keskilänsi ovat maan vilja-aitta. Ruokakulttuuri on saanut vaikutteita etenkin pohjoismaisilta ja puolalaisilta siirtolaisilta. Perinteisiä ruokia ovat muhennokset, padat ja muut yhdessä astiassa valmistetut täyttävät ja riittoisat ruoat, joissa on paljon lihaa, perunaa ja kasviksia. Joista on saatu paljon lohta ja metsistä hirviä, peuroja ja mustikoita. Chicago on pannupizzan kotikaupunki.


title: Yhdysvaltalainen keittiö

text: Yhdysvaltain luoteisrannikon keittiö tunnetaan riista-, kala- ja marjaruoistaan. Tyynenmerenlohi on tärkeä ruokakala Alaskassa. Aasialaiset siirtolaiset ovat tuoneet omat perinteiset makunsa alueen keittiöön.


title: Yhdysvaltalainen keittiö

text: Yhdysvaltalaiseen keittiöön kuuluvat monet pikaruoat, kuten nakkisämpylät, hampurilaiset ja ranskanperunat ja niistä yhdysvaltalainen keittiö on tunnettu. Kolajuoma yhdistetään myös yleensä yhdysvaltalaiseen keittiöön. Valitut Palat esitteli Coca-Colan yhtenä Yhdysvaltojen legendaarisimmista elintarvikebrändeistä.


title: Yhdysvaltalainen keittiö

text: Perinteisen reseptin mukaan kanapalat kuorrutetaan piimällä ja jauhoilla ja paistetaan runsassa rasvassa. Taikinasta ja nahkasta tulee rapeaa, kun taas liha kypsyy kuorrutuksen sisällä höyryssä pehmeäksi.


title: Yhdysvaltalainen keittiö

text: Macaroni and cheese tehdään sekoittamalla keitettyjä sarvimakaroneja, valkokastiketta ja juustoraastetta ja paistamalla seosta uunissa. Paistos on myös suosittu einesruoka.


title: Yhdysvaltalainen keittiö

text: Kalifornia tuottaa suurimman osan Yhdysvaltain viineistä. Yhdysvaltain tärkeimmät rypälelajikkeet ovat Zinfandel, Merlot, Cabernet Sauvignon ja Chardonnay.


title: Marathivaltakunta

text: Maratin valtakunta (marathiksi: मराठा साम्राज्य Marāṭhā Sāmrājya) oli hindulainen valtakunta Intiassa vuosina 1674–1818.


title: Marathivaltakunta

text:
Valtion perusti Shivaji, joka käytti sissitaktiikkaa ja sai vähitellen haltuunsa osia Suurmogulien valtakunnasta. Hän on edelleen kansallissankari etenkin Maharashtran osavaltiossa. Shivajin kuoltua vuonna 1680 Suurmogulien valtakunta yritti viimeisen suuren mogulin Aurangzebin johdolla saada menettämiään alueita takaisin 27-vuotisessa sodassa. Sodan aikana hallitsivat Shivajin kaksi poikaa, sen päätyttyä valtaan nousi hänen pojanpoikansa Shahu. Tämä nimitti pääministerin, peshwan, hoitamaan käytännön asioita. Vuosien mittaan valta lipsui peshwoille, ja Shivajin jälkeläiset pysyivät valtion keulakuvina.
Maratin valtakunta oli huipulla 1700-luvun keskivaiheilla. Vuonna 1761 valtakunta kärsi katkeran tappion afgaaneille Panipatissa, mutta senkin jälkeen se vastusti brittihallintoa ja joutui luopumaan valta-asemasta vasta 1818. Monet marattiylimykset osallistuivat sepoykapinaan vuonna 1857.


title: Blutengel

text: Blutengel on saksalainen darkwave-yhtye. Laulaja Chris Pohl perusti sen vuonna 1998. Yhtye esittää musiikkinsa englanniksi ja saksaksi.


title: Solis Lacus

text: Solis Lacus on Maasta suurilla kaukoputkilla havaittava tumma alue Marsissa paikassa 85° läntistä, 26° eteläistä Thaumasiassa tai Solis Planumilla. Se muuttaa muotoaan, sillä se on tumman pölyn muodostama läikkä, joka on tuulten armoilla. Marsin pölymyrskyt muuttavat sen muotoa, kokoa ja tummuutta.


Dragon Ball Z: Bardock – The Father of Goku on Dragon Ball Z -elokuva, joka kertoo Son Gokun isän Bardocin taistelusta Friezaa ja hänen joukkojansa vastaan.


title: Dragon Ball Z: Bardock – The Father of Goku

text: Bardockin paras ystävä Tora ja muut Bardockin joukosta kuolevat Friezan eliitin yllätyshyökkäyksessä. Bardock menehtyy Friezan tekemään Death Balliin, Bardock tuhoaa eliitin, joka ei edes hätkähtynyt Bardockin tekemästä Final Spirit Cannonista. Hän saa taistelussa kyvyn nähdä tulevaisuuteen, jota hän yrittää muuttaa, jottei Goku joutuisi taistelemaan Friezaa vastaan.


title: Svenskfinland

text: Svenskfinland on niiden Suomen alueiden ruotsinkielinen yhteisnimi, joilla suomenruotsalaiset pääasiassa elävät. Siihen luetaan noin puolet Uudenmaan maakunnasta, Varsinais-Suomen eteläosa (Turunmaan seutukunta ja Turku sekä eräitä näihin rajautuvia alueita), Ahvenanmaa sekä suurin osa Pohjanmaan maakunnasta ja Kokkola Keski-Pohjanmaan maakunnasta (entisen Vaasan läänin rannikkoseutu). Svenskfinlandiin usein luetuissa Turussa ja pääkaupunkiseudulla asuu huomattava osa suomenruotsalaisista, vaikka he muodostavatkin näiden kaupunkien kokonaisväestöstä vain vähemmistön. Nykyinen pääkaupunkiseutu tosin oli pääasiassa ruotsinkielistä 1800-luvun lopulle saakka.


title: Svenskfinland

text: Käsite esiintyy ruotsinkielisessä julkisuudessa eikä sille ole vakiintunut suomenkielistä käännöstä. Sen ohella, että Svenskfinland on maantieteellinen käsite, sillä tarkoitetaan myös ruotsinkielisiä sosiaalisia verkostoja ja toimintoja, jotka tunnetaan myös nimellä Ankkalammikko.


title: Svenskfinland

text: Suomessa toimi Svensk-Finland-niminen ruotsinkieliseen palveluun keskittynyt vakuutusyhtiö vuoteen 2001 asti, jolloin siitä tuli osa Veritas-vakuutusryhmää.


title: Andrew Hill

text: Andrew Hill (30. kesäkuuta 1931, Chicago, Yhdysvallat – 20. huhtikuuta 2007, Jersey City, Yhdysvallat) oli yhdysvaltalainen jazzpianisti ja säveltäjä.


title: Andrew Hill

text: Hill teki ensimmäisen levynsä vuonna 1959. Sooloura kuitenkin aukeni vasta vuonna 1961. Hän levytti 1960-luvulla viisi levyä omia sävellyksiään ja kahdeksan muuta levyä Blue Note -levy-yhtiölle. 1990-luvun taitteessa hän teki jälleen kaksi levyä, mutta uusi tuleminen siirtyi 1990-luvun loppupuolelle. Hänelle myönnettiin merkittävä tanskalainen Jazzpar-palkinto vuonna 2003.


title: Andrew Hill

text: Hill esiintyi Suomessa kolme kertaa: Turussa vuonna 1999, Pori Jazzissa vuonna 2002 ja Tampereella vuonna 2006.


title: Esa Kirkkopelto

text: Esa Matti Kirkkopelto (s. 25. tammikuuta 1965 Luumäki) on suomalainen teatteriohjaaja, -käsikirjoittaja ja Teatterikorkeakoulun taiteellisen tutkimuksen professori vuodesta 2007 alkaen. Koulutukseltaan hän on dramaturgi ja filosofian tohtori. Hän alkoi opiskella filosofiaa vuonna 1984 Helsingin yliopistossa ja vuotta myöhemmin dramaturgiaa Teatterikorkeakoulussa Jussi Parviaisen oppilaana.


title: Esa Kirkkopelto

text: Kirkkopelto nousi julkisuuteen vuonna 1987 Jumalan teatteri -skandaalin yhteydessä. Esityksessä teatteriammattilaisista koostunut yleisö sai päälleen muun muassa ulostetta. Kirkkopelto on kommentoinut Jumalan teatterin synnyttämää kohua myöhemminkin. Hän toteaa skandaalista samoin kun Risto Alapuro, että muualla Euroopassa tapaus ei olisi nostanut kaiken median lävistämää kohua vaan olisi pikemminkin jäänyt teatteriksi ja esitykseksi herättämättä laajempaa huomiota ja aikanaan jopa määritelty esityksenä provosoivaksi, mutta silti sofistikoduksi korkeakulttuuriksi. Hänen 1990-luvun ohjauksiaan ovat muun muassa Ylioppilasteatterin esitykset "Mahnovitshina" ja "Kostamus-sinfonia" sekä Q-teatterin "Oidipus Kolonoksessa".


title: Esa Kirkkopelto

text: Kirkkopelto asui 1990–2000-luvuilla useita vuosia Ranskassa, Strasbourgissa ja väitteli siellä tohtoriksi vuonna 2003 väitöskirjallaan "Tragédie de la Metaphysique – Contributions à la Théorie de la Scène". Suomeen paluunsa jälkeen Kirkkopelto on toiminut tutkijana ja opettajana Helsingin yliopiston taiteiden tutkimuksen laitoksella ja tehnyt samaan aikaan teatteria. Q-teatterissa esitettiin vuonna 2003 hänen näytelmänsä "Vetoapua ja läheltä piti -tilanteita", ja vuodesta 2004 hän on vetänyt Nälkäteatteri-ryhmän Toisissa tiloissa -projektia. Ryhmän Harry Martinsonin tekstiin pohjautuva "Aniara"-esitys sai ensi-iltansa vuonna 2006. Ryhmän Franz Kafkan novelliin ”Perheenisän huoli” pohjautuva "Odradek-muunnelmia"-esitys sai ensi-iltansa Kiasma-teatterissa vuonna 2007. Ryhmä toimii edelleen ja on muun muassa järjestänyt työpajoja nimellä ”Salainen uudelleenkoulutusleiri”.


title: Esa Kirkkopelto

text: Kirkkopelto on myös suomentanut muun muassa Sofokleen ja Friedrich Hölderlinin teoksia. Vuonna 2007 Kirkkopellolta ilmestyi hänen 1990-luvun ohjauksiaan käsittelevä kirja "Nuori kaarti: Esa Kirkkopellon 1990-luvun teatteri".


title: Esa Kirkkopelto

text: Kirkkopelto on saanut muun muassa Nuoren taiteen Suomi-palkinnon vuonna 1995 ja Vuoden valopilkku -palkinnon vuonna 1995.


title: Ceutan raja-aita

text: Ceutan raja-aita erottaa Marokon ja Espanjalle kuuluvan Ceutan autonomisen kaupungin toisistaan. Aidan tarkoitus on pysäyttää laiton maahanmuutto ja salakuljetus.


title: Ceutan raja-aita

text: Euroopan unioni on rahoittanut 30 miljoonaa euroa maksaneen aidan. Se käsittää rinnakkain olevia kolmimetrisiä aitoja, joiden huipulla on piikkilankaa, säännöllisin välein olevia vartioasemia ja tie, jota käyttävät poliisipartiot tai ambulanssit tarpeen tullen. Maakaapeli yhdistää valonheittimet, ääni- ja liikesensorit sekä videokamerat keskusohjauskoppiin.


title: Ceutan raja-aita

text: Marokko on vastustanut aidan rakentamista.


title: Jalkojenhoitoalan nimikkeet

text: Jalkojenhoitoalan nimikkeet ovat nimikkeitä, joita jalkaterapia-alan työntekijät käyttävät sekä voivat ja saavat käyttää perustuen tutkintoonsa ja henkilökohtaisiin valintoihinsa. Joissakin maissa jotkin jalkojenhoitoalan nimikkeet ovat suojattuja niin, että vain asianmukaisen koulutuksen suorittanut henkilö voi käyttää tiettyjä nimikkeitä.


title: Jalkojenhoitoalan nimikkeet

text: Suomessa nimikettä ”jalkahoitaja” voi käyttää vapaasti kuka tahansa. Nimikettä ”jalkojenhoitaja” saa käyttää asianmukaisen terveydenhuolto-oppilaitoksen tutkinnon suorittanut henkilö. Vuonna 1996 jalkojenhoitajien koulutus päättyi ja otettiin käyttöön ammattikorkeakoulututkintonimeke ”jalkaterapeutti”. Ensimmäiset jalkaterapeutit valmistuivat vuonna 1999. Jalkaterapeutin koulutuksen laajuus on 210 opintopistettä ja se kestää 3,5 vuotta. Tutkinto suoritetaan jalkaterapian koulutusohjelmassa. Jalkaterapeutiksi voi opiskella Metropolia Ammattikorkeakoulussa ja Mikkelin ammattikorkeakoulussa.


title: Jalkojenhoitoalan nimikkeet

text: Vuodesta 2003 lähtien on ollut mahdollista suorittaa jalkojenhoidon näyttötutkinto. Tutkintoon ei ollut virallista valmistavaa koulutusta. Opetusta on annettu lähinnä kosmetologikouluissa, aikuiskoulutuskeskuksissa sekä sosiaali-ja terveydenhoidon oppilaitoksissa ympäri Suomea. Jalkojenhoidon ammattitutkinnon suorittaneita ei rekisteröidä terveydenhuoltoalan ammattilaisten rekisteriin jalkojenhoitajaksi. Heidät voidaan ottaa Jalkojenhoidon ammattitutkinnon suorittaneet ry:n (JHAS) jäseniksi ja he saavat kuulua myös Suomen lähi- ja perushoitajaliitto SuPeriin.


title: Jalkojenhoitoalan nimikkeet

text: Jalkojenhoidon koulutukseen voi hakea, mikäli hakijalla on sairaanhoitajan tai vähintään lähihoitajan tutkinto eli terveydenhuollon koulutus.


title: Mario Party 4

text: Mario Party 4 on Hudson Softin kehittämä ja Nintendon lokakuussa 2002 julkaisema "Mario Party" -partypelin neljäs osa. Peli on ensimmäinen Nintendo GameCubelle julkaistu "Mario Party".


title: Mario Party 4

text: Peli alkaa pelaajien vuorojärjestyksen arvonnasta. Jokaiselle pelaajalle jaetaan kymmenen kolikkoa, joita käytetään tavaroiden ja tähtien ostamiseen sekä muihin ominaisuuksiin. Seuraavaksi aloitetaan peli, jolloin ensimmäinen pelaaja heittä noppaa (numeroitu 1–10) ja liikkuu. Se mihin ruutuun pelaaja päätyy, määrää mitä tapahtuu. Kaikkien pelaajien päätettyä vuoronsa, alkaa minipeli. Pelin tyyppi määräytyy sen mukaan, minkä värisiin ruutuihin pelaajat ovat pysähtyneet (sinisiin vai punaisiin, vihreä ruutu voi olla punainen tai sininen). Jos kaikki ovat pysähtyneet samanvärisiin ruutuihin alkaa nelinpeli. Jos kaksi on pysähtynyt siniseen ja kaksi punaiseen, alkaa tiimipeli. Jos taas kaikki muut paitsi yksi ovat samanvärisissä ruuduissa, alkaa yksi vastaan kolme -peli. Näin pelataan koko pelin ajan. Kun viimeiset viisi vuoroa alkavat, arvotaan joku tapahtuma (esimerkiksi ilmaiset tähdet loppupelin ajaksi) ja pelataan lottoa lottokuponkien hankkineiden pelaajien kesken. Pelissä voittaja on se jolla on eniten tähtiä, jotka on sijoitettu laudalle. Jos kahdella pelaajalla on saman verran tähtiä, on voittaja se jolla on eniten rahaa.


title: Mario Party 4

text: Toad, Shy Guy, Goomba, Koopa Troopa ja Boo kutsuvat Marion ja kumppanit mukaan juhlimaan Party Cubelle. He ovat jokainen tehneet sinne mieleisensä laudan, ja kaikki on kutsuttu pelaamaan.


title: Mario Party 4

text: Pelissä on kahdeksan pelattavaa hahmoa: Mario, Luigi, Prinsessa Peach, Yoshi, Wario, Waluigi, Donkey Kong ja Prinsessa Daisy. Hahmoilla ei ole mitään erikoiskykyjä, eikä hahmon valinta vaikuta pelattavuuteen, mutta tietokoneen ohjaamat hahmot ovat erikoistuneet joidenkin tavaroiden käyttöön, eli käyttävät enemmän jotain tiettyä tavaraa. Lisäksi jokaisella laudalla on oma isäntä: Toad, Shy Guy, Goomba, Koopa Troopa, Boo (sekä Mini Bowser + Bowser).


title: Wahlström

text: Wahlström on seuraavien henkilöiden sukunimi:


title: Bahadur Šah II

text: Abu 'l-Muzaffar Siradj al-Din Muhammad Bahadur Šah eli Bahadur Šah II (1775 – 1862) oli viimeinen timurideista periytyvä Intian suurmoguli. Hän nousi suurmoguliksi isänsä Akbar Šah II:n kuollessa vuonna 1837, mutta hänen valtansa oli lähinnä muodollinen, ja Intiaa hallitsi Englannin Itä-Intian kauppakomppania. Vuonna 1857 kapinoivat sepoyt nimittivät hänet nimelliseksi johtajakseen, ja brittien vallattua Delhin muutamaa kuukautta myöhemmin hänet vangittiin ja karkotettiin Yangoniin nykyiseen Myanmariin. Bahadur Šah kuoli karkotettuna vuonna 1862. Hänet tunnetaan epäonnistuneen kapinan johtajuuden ohella urdunkielisenä runoilijana ja suufilaisena pyhimyksenä.


title: Bahadur Šah II

text: Bahadur Šah syntyi 24. lokakuuta 1775 ja oli isänsä Akbar Šah II:n toiseksi vanhin poika ja hänen äitinsä oli Lal Bhai. Suurmogulien valtakunnan perustaja Baburista suoraan laskettuna Bahadur Šah oli Baburin yhdestoista perillinen. Bahadur Šah kirjoitti runoutta ja käytti kirjailijanimeä "Zafar" harjoittaen myös musiikkia ja kalligrafiaa. Hän nousi suurmoguliksi isänsä kuollessa vuonna 1837, mutta suurmogulien valta ei tuolloin ulottunut Delhin Punaisen linnoituksen ulkopuolelle, ja todellista valtaa käytti Englannin Itä-Intian kauppakomppania.


title: Bahadur Šah II

text: 11. toukokuuta 1857 kapinoivat intialaiset joukot eli sepoyt Meerutista valtasivat Delhin niin sanotun sepoykapinan aikana. Kapinoitsijat nimittivät tuolloin jo 82-vuotiaan Bahadur Šahin kapinan nimelliseksi johtajaksi, vaikka hän itse olikin haluton ottamaa tehtävää vastaan. Brittien saapuessa valtaamaan Delhiä takasin saman vuoden syyskuussa Bahadur Šah vetäytyi Humayunin mausoleumiin antautuen lopulta lempivaimonsa Zinat Mahalin ja poikansa Mirza Jawan Bakhtin kanssa brittiluutnantti William Hodsonille kun hänelle oli luvattu, että hänen henkensä säästetään. Bahadur Šah päätyi oikeuden eteen syytettynä maanpetoksesta ja hänet karkotettiin Burmaan eli nykyiseen Myanmarin Yangoniin. Hän kuoli karkotettuna 87-vuotiaana 7. marraskuuta 1862 ja hänen mausoleuminsa sijaitsee Yangonissa. Sepoykapina oli päättynyt virallisesti heinäkuussa 1858 ja se johti Itä-Intian kauppakomppanian lakkauttamiseen ja Intian asettamiseen suoraan brittiläisen hallinnon alaiseksi.


title: Bahadur Šah II

text: Epäonnistuneen sepoykapinan nimellisen johtajuuden ohella Bahadur Šah muistetaan etenkin yhtenä loistavimpana urdunkielisistä runoilijoista, minkä lisäksi häntä pidetään suufilaisena pyhimyksenä. Hänen hautansa Yangonissa on paikallisten muslimien pyhiinvaelluskohde. Delhissä ja Karachissa on hänen mukaansa nimettyjä teitä ja Dhakassa puisto.


title: Sinijuuret

text: Sinijuuret ("Mercurialis") ovat tyräkkikasveihin kuuluva pieni kasvisuku. Ne ovat ruohovartisia, monivuotisia kasveja, joilla on paksu maavarsi ja hyvin vaatimattomat kukat. Sinijuuret ovat myrkyllisiä. Sukuun kuuluu laskutavasta riippuen kahdeksasta kymmeneen eurooppalaista ja yksi aasialainen laji.


title: Sinijuuret

text: Kasvisuvun edustajista kasvaa Ahvenanmaalla sekä Etelä- ja Lounais-Suomessa harvinaisena esiintyvä lehtosinijuuri ("Mercurialis perennis"). Laji kukkii toukokuussa ja sen siemeniä levittävät muurahaiset. Toista kasvisuvun edustajaa eli rikkasinijuurta ("Mercurialis annua") on löydetty satunnaisesti Suomesta vanhoilta satamien painolastialueilta sekä puutarhoista rikkaruohona.


title: I Have Played Rock ’n’ Roll

text: I Have Played Rock 'n' Roll on viides Kassu Halosen 1986 julkaisema heavy metal -albumi. Siitä julkaistiin uusintapainos vuonna 2001.


title: I Have Played Rock ’n’ Roll

text: Kaikki kappaleet säveltänyt Kassu Halonen ja sanoittanut Edu Kettunen, ellei toisin mainittu.


title: John Woodruff

text: John Youie Woodruff (5. heinäkuuta 1915 Connelsville, Pennsylvania, USA – 30. lokakuuta 2007 Fountain Hills, Arizona, USA) oli yhdysvaltalainen keskimatkojen juoksija ja olympiavoittaja.


title: John Woodruff

text:
John Woodruff opiskeli ensimmäistä vuottaan Pittsburghin yliopistossa, kun hän tuli toiseksi Yhdysvaltain mestaruuskilpailuissa ja voitti maansa olympiakarsinnat (alkuerissä lähes ME-aika 1.49,9) ansaiten näin paikan Berliinin olympialaisten 800 metrille. Nuoruudestaan huolimatta hän oli kilpailun ennakkosuosikki eikä pettänyt odotuksia. Tiukassa taktiikkakilpailussa Woodruff jäi pahasti pussiin ja joutui hidastamaan vauhtiaan lähes kävelyksi. Jäätyään sitten kärkijoukon taakse hän kiri kaikkien muiden ohi voittaen keskinkertaisella ajalla 1.52,9. Taktiikkajuoksusta kertoo 400 metrin väliaika 57,4. "The New York Times" kuvasi juoksua seuraavasti:
Hän muistaa olympiafinaalin ahdistuksensa: "Phil Edwards, kanadalaislääkäri, oli kärjessä pitäen vauhdin hyvin hitaana. Ensimmäisellä kierroksella olin sisäradalla pussissa. Tiesin, että säännöt sanoivat että jos yrittäisin murtautua sieltä ulos estäen samalla jotakuta, minut hylättäisiin. Siinä vaiheessa en uskonut voittooni, mutta minun oli yritettävä jotain."


title: John Woodruff

text: Woodruff oli 21-vuotias ensimmäisen vuoden yliopisto-opiskelija, kokematon ja 191-senttisenä kömpelö juoksija. Mutta hän oli nopea ajattelija ja teki pikaisen päätöksen.


title: John Woodruff

text: "En mennyt paniikkiin," hän sanoi. "Tulin siihen tulokseen, että jos minulla oli jokin mahdollisuus voittoon, tämä oli se. Olen kuullut ihmisten väittävän että hidastin tai miltei pysähdyin. En melkein pysähtynyt. Minä pysähdyin, ja kaikki muut juoksivat ohitseni."


title: John Woodruff

text: Sitten, lähes kolmemetrisellä askeleellaan, Woodruff juoksi kaikkien muiden ohi. Hän meni johtoon, menetti sen takasuoralla, sai sen takaisin viimeisessä kaarteessa ja voitti kultaa.


title: John Woodruff

text: Urallaan, jota toinen maailmansota varjosti, Woodruff voitti USA:n mestaruuden vain vuonna 1937 päämatkallaan 800 metrillä. Woodruff oli mukana myös 4 x 880 jaardin maailmanennätyksen tehneessä Yhdysvaltain joukkueessa. Dallasissa heinäkuussa 1937 hän juoksi 800 metriä ajassa 1.47,8, joka alitti Glenn Cunninghamin maailmanennätyksen 1,9 sekunnilla. Matka oli kuitenkin 1,5 metriä liian lyhyt eikä aikaa voitu hyväksyä ennätykseksi. 14.3.1940 hän juoksi Dartmouth Collegen puisella sisäradalla 800 metrillä ajan 1.47,0, mikä säilyi lyömättömänä vuosikymmenet. Mainittakoon myös, että vuoden 1939 maailmantilastossa hän oli 400 metrillä 2., 800 metrillä 4. ja maililla 13.


title: John Woodruff

text: Woodruff valmistui Pittsburghin yliopistosta 1939 pääaineenaan sosiologia ja suoritti maisterin tutkinnon samassa aineessa New Yorkin yliopistossa 1941. Hän liittyi armeijaan 1941 ja hänet kotiutettiin kapteenina 1945. Hän palasi armeijaan Korean sodan aikana ja erosi 1957 everstiluutnanttina. Hänen aselajinsa oli tykistö.


title: John Woodruff

text: Hän työskenteli siviiliurallaan New Yorkin lastenapuyhdistyksessä, opettajana, sosiaalitarkkaajana New Yorkin sosiaalitoimistossa, New Yorkin poliisien urheilujärjestön vapaa-aikakeskuksen johtajana, New Yorkin osavaltion ehdonalaisvalvojana, Schieffelin and Co:n myyntiedustajana sekä Edison Job Corps Centerin apulaisjohtajana New Jerseyssä.


title: John Woodruff

text: Hänen syntymäkaupungissaan Connelsvillessä järjestetään vuosittain viiden kilometrin katujuoksukilpailu Woodruffin kunniaksi. Connelsvillen kentän laidalla kasvaa John Woodruffin Berliinin kisoista tuoma olympiatammi. Woodruffin omasta toivomuksesta hänelle järjestettiin paikallinen muistotilaisuus puun katveessa. Muistopuheen piti Pittsburghin yliopiston kansleri Mark Nordenberg.


title: John Woodruff

text: Heikon verenkierron ja murtuneen lonkan aiheuttamien komplikaatioiden takia hänen molemmat jalkansa amputoitiin polven yläpuolelta 2000-luvun alussa. Woodruff itse sanoi, että hän viettää mieluummin aikaansa ilman jalkoja, kunhan järki juoksee. Hän eli 92-vuotiaaksi. John Woodruff on haudattu Crown Hillin hautausmaalle Indianapoliksessa (kortteli 46, paikka 86).


title: Vastitas Borealis

text: Vastitas Borealis on Marsin valtava pohjoinen alanko, joka on halkaisijaltaan 2 002,91 kilometriä ja sijaitsee 4–5 km Marsin säteen alapuolella. Sen uskotaan olevan valtava muinainen törmäyskraatteri ja entinen merenpohja. Siellä sijaitsee Marsin pohjoisnapa-alue ja Utopia Planitia, jonne amerikkalainen avaruusluotain Viking 2 laskeutui. Erityisen syvä alangon kohta on paikassa 120 itäistä, 30 pohjoista ja 330 itäistä, 80 pohjoista.


title: Ants Eskola

text: Ants Eskola (alkuperäiseltä nimeltään Gerhardt Esperk; ) oli virolainen laulaja ja näyttelijä, joka näytteli 25 elokuvassa vuosina 1930–1979.


title: Teelusikka

text: Teelusikka on pieni lusikka, joka on tarkoitettu sekoittamaan lisättävät ainesosat (kuten sokeri tai maito) teehen tai kahviin. Pidempivartisia teelusikoita käytetään mm. jäätelön syömiseen. Kahvilusikka on pienempi versio teelusikasta.


title: Teelusikka

text: Teelusikka tilavuusmittana on 5 millilitraa, kun taas kahvilusikka on 3 millilitraa. Kolme teelusikkaa vastaa yhtä ruokalusikkaa.


title: Hanna R. Hall

text: Hanna Rose Hall (s. 9. heinäkuuta 1984 Denver, Colorado) on yhdysvaltalainen näyttelijä. Hän kävi Colorado Rocky Mountain -koulua, josta valmistui vuonna 2002. Ensimmäinen tärkeä elokuva, jossa hän näytteli oli Sofia Coppolan "The Virgin Suicides" (1999). Hän esitti 13-vuotiasta Cecile Lisbonia, jonka elämä päättyi traagisesti itsemurhaan. Hanna näytteli Forrest Gumpissa nuorta Jennyä.


title: Jalmar Castrén

text: Jalmar Castrén (14. joulukuuta 1873 Alatornio – 19. helmikuuta 1946 Helsinki) oli suomalainen insinööri, joka toimi Teknillisen korkeakoulun rakennusopin professorina 1912–1922 sekä valtionrautateiden pääjohtajana vuosina 1922–1942. Hän oli myös nuorsuomalainen poliitikko ja toimi kulkulaitosministerinä kolmessa hallituksessa, mukaan lukien vuosien 1917–1918 niin sanotussa itsenäisyyssenaatissa. Insinöörinä Castrénia pidetään teräsbetonitekniikan perustajana Suomessa ja hän suunnitteli Suomen ensimmäisiä teräsbetonisiltoja.


title: Jalmar Castrén

text: Jalmar Castrén kuului tunnettuun pohjoissuomalaiseen Castrénin virkamies- ja pappissukuun, josta tuli paljon valtakunnan tason poliitikkoja. Hänen vanhempansa olivat rovasti Fredrik Edvard Castrén ja Sofia Elisabet Borg. Hänen isänsä ja isoisänsä toimivat molemmat Alatornion kirkkoherroina. Castrénin puoliso oli vuodesta 1896 Elli Montell. Heidän lapsiaan olivat vesirakennuksen professori Viljo Castrén, tekniikan tohtori Reino Castrén ja historiantutkija Liisa Castrén, samoin kuin lääketieteen ja kirugian tohtori Paavo Edvard Castrén (s. 1912). Arkkitehti Heikki Castrén oli Jalmar Castrénin pojanpoika ja näyttelijä Elli Castrén on hänen pojantyttärensä. Castrénin tytär oli naimisissa arkkipiispa Martti Simojoen kanssa.


title: Jalmar Castrén

text: Castrén kirjoitti ylioppilaaksi Oulun lyseosta vuonna 1891 ja suoritti insinööritutkinnon Polyteknillisessä opistossa 1895. Hän opiskeli myös Berliinin teknillisessä korkeakoulussa. Castrén toimi Polyteknillisessä opistossa vt. apulaisopettajana 1896–1899 ja syyskuusta 1901 insinööriosaston vakituisena opettajana. Kun Polyteknillinen opisto 1908 muuttui Teknilliseksi korkeakouluksi, hänet nimitettiin lehtoriksi ja 1912 sillanrakennus- ja rakennuskonstruktioiden statiikan vt. professoriksi. Vuonna 1916 hän sai vakituisen professorinviran, joka oli vapautunut ensimmäisen professorin Mikael Strukelin jäätyä eläkkeelle. Castrén toimi professorina elokuuhun 1923 ja oli lisäksi TKK:n vararehtorina 1919–1922.


title: Jalmar Castrén

text: Jo pian insinööriksi valmistuttuaan Castrén osallistui rakenteilla olleen Jyväskylä–Haapamäki-rautatien kartoitus- ja tutkimustoimintaan. Vuosina 1899–1901 hän oli radanrakennusinsinöörinä Oulu–Tornio-radalla sekä 1905–1907 valtionrautateiden sillanrakentamisen asiantuntijana.


title: Jalmar Castrén

text: Castrén oli ensimmäinen Suomessa, joka suunnitteli ja tarkasteli teoreettisesti teräsbetonirakenteita. Häntä pidetäänkin teräsbetonitekniikan ja sen opetuksen perustajana Suomessa. Castrén perusti vuonna 1906 Richard Helanderin kanssa Suomen ensimmäisen teräsbetonirakenteita urakoineen rakennusliikkeen ja toimi sen teknisenä johtajana vuoteen 1913. Hän avusti arkkitehti Selim A. Lindqvistiä vuonna 1909 valmistuneen Suvilahden voimalaitosalueen suunnittelussa Helsinkiin. Rakennus on kokonaan teräsbetonirunkoinen. Castrén suunnitteli vuonna 1911 Orimattilaan valmistuneen Tönnön sillan, joka oli Suomen ensimmäinen kaarisilta sekä ensimmäinen vesistön ylittänyt teräsbetonisilta ja nykyään vanhin käytössäolevista varsinaisista teräsbetonisilloista. Suomen ensimmäinen teräsbetoninen silta oli kaksi vuotta aiemmin Lahteen valmistunut junaradan ylittävä jalankulkusilta. Muita Castrénin suunnittelemia varhaisia teräsbetonisiltoja ovat Ylivieskan Savisilta (1912) ja Kotkan Kivisalmen silta (1913). Hän suunnitteli myös vuonna 1926 valmistuneen teräksisen Porin sillan.


title: Jalmar Castrén

text: Castrénin insinööritoimisto toimi myös koulutuspaikkana nuoremmille insinööreille, jotka veivät teräsbetonirakentamista eteenpäin hänen itsensä jälkeen.


title: Jalmar Castrén

text: Nuorsuomalaisiin kuulunut Castrén toimi 1913–1917 Helsingin kaupunginvaltuuston jäsenenä. Marraskuussa 1917 hänet nimitettiin kulkulaitosten ja yleisten töiden toimituskunnan päälliköksi P. E. Svinhufvudin johtamaan senaattiin. Sisällissodan alettua Castrén ja Svinhufvud jäivät piileskelemään punaisten hallitsemaan Helsinkiin, josta he pakenivat maaliskuussa 1918 kaapatulla jäänmurtaja Tarmolla Viroon. He palasivat valkoisten puolelle Vaasaan Saksan kautta, jolloin Castrén osallistui neuvotteluihin saksalaisten joukkojen lähettämisestä Suomeen valkoisten avuksi. Sodan jälkeen Castrén jatkoi kulkulaitostoimituskunnan jäsenenä vielä Paasikiven senaatissa vuoden 1918 marraskuuhun asti. Nuorsuomalaisen puolueen hajottua hän liittyi Kansalliseen Kokoomukseen.


title: Jalmar Castrén

text: Castrén oli 1920-luvulla merkittävä taustavaikuttaja kokoomuksessa. Hän oli presidentin valitsijamiehenä vuoden 1925 vaaleissa ja toimi 1928–1929 kulkulaitosten ja yleisten töiden ministerinä Mantereen hallituksessa. Häntä ehdotettiin virkamieshallituksen pääministeriksi vuonna 1925 ja uudelleen Mäntsälän kapinan jälkeen vuonna 1932, mutta hän ei ollut kiinnostunut. Ajan mittaan hän etääntyi puoluepolitiikasta muutenkin. Castrén säilytti kuitenkin kiinnostuksensa maanpuolustusasioihin.


title: Jalmar Castrén

text: Castrén toimi 1919–1921 Yleisten töiden hallituksen puheenjohtajana ja 1919–1922 Rautatiehallituksen ylireviisorina. Hänet nimitettiin Rautatiehallituksen pääjohtajaksi 1. joulukuuta 1922, ja hän toimi tässä virassa kaksi vuosikymmentä.


title: Jalmar Castrén

text: Suomen rataverkko laajeni huomattavasti Castrénin pääjohtajakautena ja uusien ratojen rakentaminen vauhdittui. Vuosien 1918 ja 1939 välillä ratojen yhteispituus kasvoi 3 900 kilometristä 5 531 kilometriin. Sotavuosina rakentaminen tyrehtyi lähes kokonaan, mutta joitain sotilaallisesti tärkeitä rataosuuksia saatiin rakennettua itärajalle ja jatkosodan aikana miehitettyyn Itä-Karjalaan. Pääjohtajan työnsä ohella Castrén teki myös tutkimustyötä, esimerkiksi 1920-luvun alussa valtioneuvoston tilaamaan selvityksen Petsamoon rakennettavan mahdollisen rautatien taloudellisesta merkityksestä. Tämä rata jäi kuitenkin rakentamatta.


title: Jalmar Castrén

text: Castrén oli 1919–1946 valtion edustajana Tornatorin ja Enso-Gutzeitin hallintoneuvostoissa. Hän edisti vuonna 1941 toteutettua yhtiöiden yhdistämistä. Hän oli 1926–1946 Henkivakuutusyhtiö Suomen ja 1944–1946 Kansallis-Osake-Pankin hallintoneuvoston puheenjohtaja sekä eräiden muiden yhtiöiden johtokuntien puheenjohtaja. Castrén oli yksi konepajayhtiö Lokomon kolmesta perustajasta vuonna 1915. Hän oli myös 1923–1943 Suomen Matkailijayhdistyksen puheenjohtaja ja 1925–1934 Suomen Betoniyhdistyksen ensimmäinen puheenjohtaja. Lisäksi hän johti useita komiteoita.Castrén kuului myös vuosina 1909–1922 julkaistun "Tietosanakirjan" toimituskuntaan osasta 2 alkaen.


title: Block Island Southeast Light

text: Block Island Southeast Light on majakka Block Islandin kaakkoisessa osassa, Yhdysvaltain Rhode Islandin osavaltiossa. Se on valmistunut vuonna 1875, ja sille on myönnetty National Historic Landmark -arvo.


title: Block Island Southeast Light

text: Vuonna 1856 Yhdysvaltain kongressi osoitti 9 000 senaikaista Yhdysvaltain dollaria majakan rakentamiseen Block Islandin kaakkoisrannalle. Majakkahallinto päätti kuitenkin uuden majakan rakentamisen sijasta käyttää rahat saaren pohjoisosassa olevan majakan uudelleenrakentamiseen, ja näin Southeast Lightin rakentaminen pantiin hamaan tulevaisuuteen.


title: Block Island Southeast Light

text: Vuonna 1872 Nicholas Ball, paikallinen kauppias, alkoi kerätä nimiä adressiin majakan rakentamisen puolesta. Ballin mukaan saaren kaakkoisosaa ohittavat alukset altistuivat siellä suuremmalle vaaralle kuin missään muualla Yhdysvaltain rannikkoalueella. Majakkahallinto oli Ballin kanssa samaa mieltä, ja kongressi osoitti uuden majakan rakentamiseen 75 000 dollaria. Majakkaa varten hankittiin kymmen-eekkerinen kiinteistö.


title: Block Island Southeast Light

text: Yhdysvaltain presidentti Ulysses S. Grant kirjoitti Southeast Lightin majakan määrärahan ja myöhemmin vieraili siellä. Majakka suunniteltiin yhdistäen italialaista ja uusgoottilaista tyyliä. Majakka tuli lopulta maksamaan 80 000 Yhdysvaltain senaikaista dollaria, kun se valmistui vuonna 1875. Siihen aikaan se oli korkein majakka Uuden-Englannin rannikolla. Vuonna 1928 se sähköistettiin.


title: Block Island Southeast Light

text: Vuonna 1990 Yhdysvaltain rannikkovartiosto otatutti Block Island Southeast Lightin majakan pois käytöstä, ja korvasi sen terästornilla. 1990-luvun varhaisella taipaleella majakka oli eroosion vuoksi hyvin uhanalainen, ja Yhdysvaltain kansallinen historiallisten kohteiden suojelurahasto listasi sen yhdeksi uhanalaisimmista historiallisista kohteista Yhdysvalloissa. Rakennus, joka alun perin oli yli 90 metrin päässä jyrkänteen reunasta, oli tuolloin enää vajaa 18 metrin päässä reunanteesta.


title: Block Island Southeast Light

text: Majakan säätiön onnistui kuitenkin keräämään noin kaksi miljoonaa Yhdysvaltain dollaria majakan siirtämistä varten. Vuoden 1993 elokuussa majakka siirrettiinkin nykyiselle paikalleen noin 90 metrin päähän jyrkänteestä. Vuonna 1997 majakalle myönnettiin National Historic Landmark -arvo.


title: Jussi Aalto

text: Jussi Aalto (s. 28. heinäkuuta 1983 Rauma) on suomalainen jalkapalloilija, joka edustaa Pallo-Iiroja. Hän on pelipaikaltaan hyökkääjä tai hyökkäävä keskikenttäpelaaja.


title: Jussi Aalto

text: Aalto nousi Pallo-Iirojen edustusjoukkueeseen kaudella 2003. Hän teki ensimmäisellä kaudellaan Kakkosessa 11 maalia ja oli mukana nostamassa seuraa Ykköseen. Siellä Aalto teki 14 maalia kaudella 2004, jonka jälkeen Veikkausliiga-seura Helsingin Jalkapalloklubi hankki hänet. HJK:ssa Aalto jäi vähälle peliajalle pelaten kahden kauden aikana 19 liigaottelua, joista hän aloitti seitsemän. Molemmilla kausilla HJK saavutti SM-hopeaa ja Suomen Cupin voiton.


title: Jussi Aalto

text: Kaudeksi 2007 Aalto siirtyi toiseen Veikkausliiga-seuraan FF Jaroon, jossa hän pelasi kahden kauden aikana 48 liigaottelua. Kaudet 2009 ja Veikkausliigan kausi 2010 Aalto pelasi liigaa Vaasan Palloseurassa, kunnes palasi Jaroon kaudeksi 2011. Hän edusti Jaroa toiset kaksi kautta. Kaudeksi 2013 Aalto siirtyi Ykköseen Valkeakosken Hakaan, jossa hän pelasi maalimäärällä mitattuna siihen mennessä parhaan kautensa tehtyään 15 maalia..


title: Jussi Aalto

text: Kaudeksi 2014 Aalto palasi jälleen pääsarjatasolle siirryttyään Seinäjoen Jalkapallokerhoon, joka kuitenkin lainasi hänet FC KTP:hen jo ennen kauden alkua. Hän pelasi erinomaisen kauden tehden 26 Ykkösen ottelussa 25 maalia. Marraskuussa 2014 Aalto teki Turun Palloseuran kanssa 2+1-vuotisen sopimuksen. Hän teki kaudella 2015 Ykkösessä 11 maalia 26 ottelussa. Joulukuussa 2015 sopimus kuitenkin purettiin TPS:n talousvaikeuksien vuoksi. Pian tämän jälkeen Aalto allekirjoitti yksivuotisen sopimuksen KTP:n kanssa.


title: Jussi Aalto

text: Kaudeksi 2017 Aalto palasi pääsarjatasolle siirryttyään PS Kemiin. Hän pelasi seurassa kahdeksan liigaottelua, joissa teki yhden maalin. Kesken kauden 2017 Aalto siirtyi takaisin kasvattajaseuraansa Pallo-Iiroihin kauden 2019 loppuun asti ulottuvalla sopimuksella. Aalto lopetti samalla ammattilaisuransa ja siirtyi työskentelemään kiinteistönvälitysalalle OP-Kiinteistökeskukseen.


title: Jussi Aalto

text: Aalto aloitti syksyllä 2010 futsalin pelaamisen tuolloin Futsal-Kakkosessa pelanneessa FC Rauman joukkueessa. Kaudella 2013–2014 Aalto edusti seuraa Futsal-liigassa, jossa hänen tehopisteensä olivat 0+2=2.


title: Jussi Aalto

text: Myös Aallon vanhempi veli Iiro (s. 1977) on Veikkausliigassa pelannut jalkapalloilija. He pelasivat samaan aikaan HJK:ssa vuosina 2005–2006.


title: Telaluu

text: Telaluu (, ihmisellä "talus") kuuluu nilkan luihin, ja se muodostaa yhdessä kantaluun kanssa nilkkaluiden ylimmän rivin. Hevosella telaluu niveltyy pohjeluuhun, mutta lihansyöjillä se niveltyy myös sääriluuhun. Ihmisellä telaluu niveltyy myös nilkan veneluuhun.


title: Talus

text: Talus voi olla


title: Tietämyksenhallinta

text: Tietämyksenhallinta on tieteenala, joka käsittelee tietoa hallittavissa ja johdettavissa olevana asiana. Usein tietämyksenhallinta keskittyy yrityksen tai organisaation toiminnassa tarvittavan tiedon systemaattiseen hallintaan. Tässä yhteydessä tarvittavan tiedon ajatellaan koostuvan sekä hiljaisesta tiedosta että eksplisiittisestä tiedosta. Eksplisiittisen tiedon hallintaa on käsitelty jo pitkään tiedonhallinnassa, joten tietämyksenhallinnassa usein korostetaankin hiljaisen tiedon hallintaa. Tiedon lisäksi tietämyksenhallinnassa käsitellään myös taitoja, osaamista, viestintää, inhimillistä pääomaa ja aineetonta omaisuutta.


title: Tietämyksenhallinta

text: Tiedon luonnissa käytetään hyväksi aikaisempaa tietoa, ja yhdistetään sitä uuteen tietoon. Oivalluksia saadaan yhdistämällä erilaisia aiemman tiedon lähteitä, kuten tietokantoja, verkkopalveluita - ja muita ihmisiä. Organisaatiossa tiedon luominen tapahtuu usein sekä yksilöiden oppimisen ja yhteenliittymisen tuloksena.


title: Tietämyksenhallinta

text: Tietämyksenhallinnassa tavoitteena on että oikea tieto saadaan oikeille ihmisille oikeaan aikaan. Tässä apuna käytetään erilaisia tietojärjestelmiä. Tietämyksen jakaminen suullisesti, luetaan myös yhdeksi tärkeäksi jakamismuodoksi.


title: Tietämyksenhallinta

text: Tietämyksenhallinnassa sovelletaan usein tietokantoja, dokumenttien hallintajärjestelmiä sekä muita tietojärjestelmiä. Näiden lisäksi voidaan käyttää hieman uudempia järjestelmiä kuten keltaisia sivuja, ryhmätyöohjelmia, hakukoneita, ja internet-pohjaisia työkaluja kuten sähköposti, wiki ja blogit. Näiden lisäksi käytetään asiantuntijafoorumeita, toiminnan arviointia, tutorointia, ihmisten johtamista sekä Nonakan ja Takeuchin nk. SECI-mallia.


title: Haapamäen museoveturiyhdistys

text: Haapamäen museoveturiyhdistys ry on Haapamäen aseman vieressä vanhassa veturitallissa toimiva yhdistys. Yhdistyksen toiminta koostuu esimerkiksi vanhan rautatiekaluston kunnossapidosta, museojunaliikenteestä, kaluston kunnossapitoon ja liikennöintiin liittyvän koulutuksen järjestämisestä ja Haapamäen veturitallien säilyttämisestä alkuperäisessä käyttötarkoituksessaan. Museoveturiyhdistys toimii yhteistyössä Haapamäen höyryveturipuiston kanssa, mutta on täysin erillinen organisaatio.


title: Haapamäen museoveturiyhdistys

text: Yhdistyksen omistuksessa ja hallussa on runsaasti rautatiekalustoa 1900-luvun eri vuosikymmeniltä.


title: Haapamäen museoveturiyhdistys

text: Osa vetureista on ajokuntoisia ja osaa kunnostetaan ajokuntoon.


title: Haapamäen museoveturiyhdistys

text: Yhdistyksen omaisuutta ovat seuraavat veturit:


title: Haapamäen museoveturiyhdistys

text:
Yhdistyksen alueella on säilytettävänä seuraavat veturit:
Osa dieselmoottorivaunuista on yhdistyksen omistuksessa. Kokonaisuus Dm9 5123+5124 ja CEiv 5612 on kunnostuksessa.


title: Pohjeluu

text: Pohjeluu () on ohuempi kahdesta säären luusta. Se sijaitsee takaraajan (ihmisellä alaraajan) lateraalisella puolella sääriluun ("tibia") vieressä siihen niveltyen. Luiden väliin jää vaihtelevan kokoinen aukko ("spatium interossium cruris"), jossa kulkee luut toisiinsa sitova sidekudoskalvo ("membrana interossea cruris"). Pohjeluu sijaitsee alempana kuin sääriluu eikä näin ollen kiinnity reisiluuhun ("femur"). Naudalla ja pienillä märehtijöillä pohjeluu on surkastunut lähes kokonaan, mutta hevosella vain osittain. Nilkkaluista pohjeluu niveltyy telaluuhun ("talus"), mutta kiinnittyy nivelsiteillä myös kantaluuhun ("calcaneus").


title: Polski owczarek nizinny

text: Polski Owczarek Nizinny on vanha puolalainen paimenkoirarotu.


title: Polski owczarek nizinny

text: PONin esi-isä tuli paimentolaisheimojen kanssa Kaspianmeren alueelta Puolan alankomaille 1200-luvulla. 1500-luvulla kerrotaan eri yhteyksissä puolalaisesta keskikokoisesta paimenkoirasta.


title: Polski owczarek nizinny

text: Polski owczarek nizinny esiintyi näyttelyssä ensimmäisen kerran 1920-luvulla, minkä jälkeen varsinainen jalostustyö alkoi. 1940-luvulla eläinlääkäri ja kirurgi tri Danuta Hryniewicz jatkoi jalostusta, jolloin hän löysi ensimmäisten kennelien jälkeläisiä.


title: Polski owczarek nizinny

text: FCI hyväksyi PONin uutena rotuna 1950-luvulla.


title: Polski owczarek nizinny

text: PON lähti maailmalle 1960-luvulla, jolloin rodun edustajia vietiin mm. Saksaan, Hollantiin, Belgiaan ja Ranskaan. 1980-luvulla rotu tuotiin mm. Englantiin, Tanskaan, Norjaan ja Ruotsiin. Suomessa ensimmäinen PON-pentue syntyi vuonna 1989. Suomen PON-kerho - Finska PON-klubben ry perustettiin vuonna 1990.


title: Polski owczarek nizinny

text: Polski owczarek nizinny on eloisa koira, joka kuitenkin on hermorakenteeltaan rauhallinen ja tasapainoinen. Se on valpas, aktiivinen, älykäs ja tarkkaavainen. Sillä on erinomainen muisti ja hyvät oppimis-ominaisuudet ja rotumääritelmän mukaan koiraa onkin helppo kouluttaa. PON on hieman varautunut vieraiden ihmisten suhteen, mutta tämä on luonteenomaista paimenkoiralle. Samalla se on kuitenkin myös ympäristöstään kiinnostunut ja utelias.


title: Polski owczarek nizinny

text: Pon on energinen karvapallo, humoristinen älykkö, vauhdikas agilitykoira, tempperamenttinen tokoilija, näyttävä näyttelykoira ja rento lenkkikaveri.


title: Polski owczarek nizinny

text: Polski owczarek nizinny on vanha puolalainen rotu, ja sen esi-isä tuli paimentolaisheimojen kanssa Puolan alankomaille jo 1200-luvulla. PONia on alun perin käytetty paimenkoirana ja siihen tehtävään sen ketterä ja tarkkaavainen olemus sopiikin erinomaisesti. Vaihtoehtoisesti PONin kanssa voi harrastaa vaikka tokoa, agilityä tai vaikka rauniota. Lisäksi PON sai syyskuussa 1999 PK-oikeudet.


title: Hawkwind (albumi)

text: Hawkwind on samannimisen space rock-yhtyeen esikoisalbumi vuodelta 1970. Albumi on ensimmäisiä ns. space rock-genren albumeja. Ilmestyessään se ei ollut suuri kaupallinen menestys, mutta se myi hyvin underground-piireissä ja sai myös positiivisia arvosteluja musiikkilehdistössä.


title: Hawkwind (albumi)

text: Yhtyeen perusti alkuvuodesta 1969 kitaristi-laulaja Dave Brock. Blues- ja katumuusikkona aiemmin toiminut Brock oli kiinnostunut mm. Pink Floydin tyylisen elektronisen ja psykedeelisen musiikin tuomista mahdollisuuksista. Muita mukaan tulleita muusikoita olivat basisti John A. Harrison, rumpali Terry Ollis, kitaristi Mick Slattery, ääniefektejä tuottanut Dik Mik sekä alkuvaiheessa roudarina toiminut saksofonisti Nik Turner. Yhtyeen jäsenet viettivät aikaa Lontoon Notting Hillin taiteilija- ja hippialueilla, jossa ns. "vapaa" elämäntyyli ja eri huumausaineiden käyttö oli yleistä. Yhtye toimi ensin Group X-nimisenä ja sittemmin nimi muuttui Hawkwind Zoon kautta Hawkwindiksi. Manageriksi tuli Clearwater-nimisen managerointi-firman perustajiin kuulunut Doug Smith ja levytyssopimuksen yhtye sai Liberty/UA:lta joka toimi yhteistyössä Clearwaterin kanssa. Ennen ensilevyn nauhoituksia kitaristi Slattery lähti yhtyeestä ja tilalle tuli Huw Lloyd Langton.


title: Hawkwind (albumi)

text: Albumin tuottajaksi tuli Pretty Things -yhtyeen entinen kitaristi Dick Taylor, jonka Liberty/UA oli palkannut tuottajakseen. Hän oli myös soittanut kitaraa joissain yhtyeen konserteissa Slatteryn lähdettyä. Taylorin mukaan paras tulos saatiin, kun yhtyeen PA-kamat pystytettiin studioon ja yhtyeen annettiin soittaa livenä. Albumin nauhoitukset kestivät noin viikon ajan.


title: Hawkwind (albumi)

text: Suurin osa albumista perustuu "Sunshine Special"-nimiseen vapaamuotoiseen psykedeelis-vaikutteiseen instrumentaali-jamiin, joka leikattiin erinimisiksi kappaleiksi ("The Reason Is?", "Be Yourself", "Paranoia", "Seeing It as You Really Are"). Albumin aloittava, singlenäkin julkaistu "Hurry on Sundown" ja sen päättävä "Mirror of Illusion" poikkeavat kaavasta olemalla akustisia ja folk-vaikutteisia, pohjautuen tunnelmiltaan kitaristi-laulaja Dave Brockin katusoittaja-aikoihin.


title: Hawkwind (albumi)

text: Elektronisista äänistä albumilla vastaa alkeellista audiogeneraattori-nimellä tunnettua äänenmuodostuslaitetta soittava Dik Mik ja Nik Turnerin saksofoni tuo omanlaisensa leiman kappaleisiin. Yhtyeen konserteissa edustamaa jammailua sisältävät pitkät "Be Yourself", jossa Turnerin saksofonin soitto tulee hyvin esille sekä nopeatempoinen "Seeing It as You Really Are", joka sisältää perinteisempää kitarasooloilua. "Hämärätunnelmaisempaa" puolta edustavat äänikollaasi "The Reason Is?" ja "aavemaisen" melodian omaava "Paranoia" (osat I ja II), josta tuli vakionumero yhtyeen keikkasettiin.


title: Hawkwind (albumi)

text: Albumi julkaistiin alun perin avattavilla, eli ns. gatefold-kansilla. Sini-vihreä-oranssisävytteiset kannet suunnitteli Arthur Rhodes. Etukannen kuvassa on useampi vihreä, ihmiskädet omaava lohikäärme, joka nousee lehtikasasta. Lehden muodostavat myös yhtyeen nimen. Sisäkannessa on kuva yhtyeestä lavalla.


title: Hawkwind (albumi)

text: Alkuperäisessä painoksessa kaikki kappaleet on kreditoitu pelkäästään Dave Brockin nimiin, mutta uudemmat painokset kreditoivat kappaleet koko yhtyeelle.


title: Hawkwind (albumi)

text: Albumi sai hyvän vastaanoton underground-piireissä ja mm. brittiläinen Melody Maker-lehti kehui albumia "jännittäväksi ja mielenkiintoiseksi jota jokaisen elektronisesta musiikista kiinnostuneen yhtyeen tulisi kuunnella". Albumin julkaisun myötä yhtye sai enemmän näkyvyyttä ja keikat lisääntyivät. Albumi ei julkaisunsa aikoihin noussut listoille, mutta vuoden 1984 uusintapainos nousi Briteissä sijalle 75.


title: Hawkwind (albumi)

text: Nykyajan kriitikoista mm. Allmusic-sivuston kriitikko kehuu albumia "hienoksi avaukseksi yhtyeen uralla" ja vertaa sitä varhaiseen Pink Floydiin. Hawkwind-aiheisen Starfarer-sivuston ylläpitäjä puolestaan kuvaa albumin sisältöä "alkukantaisien elektronisien äänien ja yhden riffin akustisten jamien yhdistelmäksi".


title: Hawkwind (albumi)

text:
Myös yhtyeen jäsenet ovat olleet tyytyväisiä albumiin ja johtohahmo Dave Brock pitää albumia yhtenä suosikeistaan yhtyeen katalogissa. Albumi julkaistiin remasteroituna bonus-kappalein varustettuna 1990-luvun puolivälissä.
"Hurry On Sundown" / "Mirror of Illusion" (edit) (Liberty, LBF 15382, 7"-single)


title: In Search of Space

text: In Search of Space (tunnetaan myös nimellä X In Search of Space) on Hawkwind-yhtyeen toinen albumi. Se julkaistiin vuonna 1971. Albumi nousi Britannian albumilistalla top-20:neen ja on myös fanien ja kriitikoiden keskuudessa yksi yhtyeen suosituimmista albumeista sisältäen yhtyeen klassikoihin lukeutuvia kappaleita kuten ”Master of the Universe” ja ”You Shouldn’t Do That”. Albumista on julkaistu remasteroitu versio vuonna 1996.


title: In Search of Space

text: Pian ensilevyn ilmestymisen jälkeen basisti John A. Harrison ja kitaristi Huw Lloyd Langton jättivät yhtyeen. Langtonin tilalle ei otettu uutta kitaristia ja Harrisonin tilalle basistiksi tuli ensin Thomas Crimble ja sittemmin keväällä 1971 Amon Duul II-yhtyeessä soittanut Dave Anderson. Yhtyeen efekti- ja tehostepuolesta vastannut Dik Mik erosi yhtyeestä keväällä 1971 juuri ennen albumin nauhoitusten alkua ja hänen tilalleen vastahankittua syntetisaattoria otettiin soittamaan yhtyeen miksaajana toiminut Del Dettmar. Dik Mik palasi kuitenkin yhtyeeseen albumin levytysten loppuvaiheessa ja jatkossa hän ja Dettmar hoitivat yhdessä elektronisten instrumenttien soittovastuun.


title: In Search of Space

text: Vuonna 1971 yhtyeen toimintaan tuli mukaan myös kirjoittaja-lyyrikko Robert Calvert, joka innostui yhtyeen avaruus-teemasta nähtyään heidät konsertissa. Calvert kirjoitti tämän albumin liitteenä tulleen "The Hawkwind Log"-liitteen ja toimi myöhemmin yhtyeessä vokalistina ja lausujana sekä säveltäjänä. Yhtyeessä jatkoivat myös alkuperäisjäsenet, vokalisti-kitaristi Dave Brock, saksofonisti Nik Turner ja rumpali Terry Ollis.


title: In Search of Space

text: Ennen albumin julkaisua basisti Dave Anderson lähti yhtyeestä riitaannuttuaan muitten jäsenien kanssa. Hänen tilalleen tuli Dik Mikin suosituksesta Ian "Lemmy" Kilmister, joka oli soittanut aiemmin kitaraa mm. Sam Gopalin yhtyeessä sekä Opal Butterfly- ja The Rockin' Vickers -yhtyeissä. Vuoden 1972 alussa puolestaan rumpali Terry Ollis jätti yhtyeen huumeongelmien vuoksi ja hänen tilalleen tuli Kilmisterin vanha yhtyetoveri Simon King.


title: In Search of Space

text: Albumi nauhoitettiin keväällä 1971 George Martinin AIR-studiolla ja pääosin Olympic-studiolla Lontoossa tuottaja George Chkianzin johdolla. Edelliseen albumiin verrattuna "In Search of Space" on enemmän kappale-painotteinen, kuitenkaan yhtyeen instrumentaali-jami-perinteitä unohtamatta. Musiikki on myös jykevöitynyt raskaampaan suuntaan ja etenkin Dave Andersonin bassonsoitto on hyvin pinnalla albumilla.


title: In Search of Space

text: Albumin avauskappale on pitkä, yli 15-minuuttinen Brockin monotonisen riffin ja Ollisin nopean kompin varassa kulkeva ”You Shouldn’t Do That”, josta tuli vakionumero yhtyeen keikoille ja sitä oli myös jo soitettu ennen albumin levytystä. Kappaleen sävelsivät Nik Turner, joka myös laulaa kappaleen vokaalit ja Dave Brock. Del Dettmarin ja Dik Mikin "avaruus"-tehosteet ovat kuuluvasti esillä kappaleessa.


title: In Search of Space

text: "You Know You're Only Dreaming" on tunnelmallinen, blues-pohjainen kappale, joka myös löysi paikkansa yhtyeen konsertteihin. Brock on maininnut kappaleen inspiraationa olleen Steve Miller Bandin kappaleen "Jackson-Kent Blues". Kappaleesta levytetty varhaisempi versio löytyy yhtyeen "Parallel Universe"-kokoelmalta.


title: In Search of Space

text: Turnerin ja Brockin säveltämä "Master Of The Universe", on vahvasti heavy rock -vaikutteinen Brockin raskaan kitara-riffin ansiosta. Myös Dave Andersonin basso-kuvio on olennainen ja kuuluva osa kokonaisuutta. Kappaleessa on Nik Turnerin efektoitu saksofoni-soolo. Kappale on yhtyeen historian tunnetuimpia. Vuonna 2012 autonvalmistaja Ford käytti kappaletta mainoksessaan.


title: In Search of Space

text: "We Took The Wrong Step Years Ago" on rakenteeltaan "avaruusballadi", jossa Brockin 12-kielistä akustista kitarointia säestävät erilaiset ääniefektit. Aihepiirinä kappaleessa on ihmiskunnan kehityksen kritisointi.


title: In Search of Space

text: Psykedeelis-vaikutteinen "Adjust Me" on 6-minuuttinen bändi-improvisaatio, tyyliltään ensimmäisen albumin jami-henkisyyteen verrattavissa. Kappaleen alussa Turner esittää "dramaattisen" ja efektoidun puheen.


title: In Search of Space

text: Albumin päättää "Children of the Sun", jonka Turner ja Anderson sävelsivät viime hetken lisäyksenä albumille. He myös soittavat kappaleen kahdestaan. Kappale kulkee suoraviivaisen akustisen kitarariffin ja ajoittaisten sähkökitara-sointujen sekä Turnerin huilunsoiton myötä.


title: In Search of Space

text: Alkuperäisen, kahteen suuntaan avautuvan kannen suunnitteli yhtyeen lähipiiriin kuulunut underground-taiteilija Barney Bubbles. Dik Mikin kuva sisäkannessa on eri muodossa muiden jäsenten kuviin verrattuna, koska hän oli eronnut yhtyeestä levytyksen aikana ja palannut takaisin juuri ennen albumin julkaisua, joten hänen kuvansa lisättiin kanteen viime hetkellä. Takakannessa on alastonkuva tanssija Staciasta sekä teksti "Technicians of space ship Earth this is your captain speaking your captain is dead".


title: In Search of Space

text: Yhtyeen toimintaan mukaan tullut Robert Calvert teki yhdessä Bubblesin kanssa albumin mukana tulleen 24-sivuisen "The Hawkwind Log"-liitteen. Se sisältää kuvia ja lokikirjan muodossa eri päivämääriin ja aikakausiin merkittyjä kertomuksia ja runoja joiden aiheina ovat muun muassa avaruus, science fiction, tähtitiede, astrologia, luonto, uskonnot, okkultismi ja mystiikka sekä filosofia. Osa teksteistä oli mukana paria vuotta myöhemmin "Space Ritual"-konseptissa.


title: In Search of Space

text: Isossa-Britanniassa albumi menestyi hyvin nousemalla top 20:een albumi-listalla. Julkaisun aikoihin albumi sai hyviä arvosteluja niin kotimaassaan kuin myös Yhdysvalloissa, jossa yhtye ei tuolloin ollut vielä esiintynyt. Brittiläinen Melody Maker-lehti kritisoi hieman yhtyeen soittotaitoa verrattuna mm. saksalaisiin saman genren krautrock-yhtyeisiin, mutta kehui yhtyettä "elektronisen musiikin edelläkävijänä". Myöskin brittiläinen "Beat Instrumental" kehui albumia "loistavaksi sekoitukseksi hard rockia ja mielikuvia avaruudesta". Amerikkalaiset "Rolling Stone"- ja "Billboard"-lehdet suhtautuivat myöskin positiivisesti albumiin ja sen "avaruushenkiseen äänimaailmaan".


title: In Search of Space

text: Myöhemmin "In Search of Space" on ollut niin fanien ja kriitikoidenkin keskuudessa yksi yhtyeen suosituimmista albumeista. Muun muassa Allmusic-sivuston kriitikko sanoo albumin olleen "edelläkävijä ja ovien aukoja progressiivisen rockin uusilla alueilla" ja Classic Rock-lehden "The 100 Greatest British Rock Albums" -äänestyksessä albumi sijoittui sijalle 83. vuonna 2006.


title: Sinisalo

text: Sinisalo on suomalainen sukunimi.


title: Sinisalo

text: Sinisalo-nimisiä tunnettuja henkilöitä:Sinisalo-nimisiä yrityksiä ja tuotemerkkejä:


title: Vladislav Volkov

text: Vladislav Nikolajevitš Volkov (, 23. marraskuuta 1935, Moskova – 30. kesäkuuta 1971) oli neuvostoliittolainen kosmonautti, joka lensi Sojuz 7- ja Sojuz 11 -avaruuslennoilla kuollen jälkimmäisellä lennolla pyroteknisen laitteen iskun avatessa paineistusventtiilin paluukapselin tullessa ilmakehään.


title: Vladislav Volkov

text: Vladislav Volkov sai kahdesti Neuvostoliiton sankari -kunniamerkin – 22. lokakuuta 1969 ja 30. kesäkuuta 1971. Hänet haudattiin Punaisen torin laitaan Kremlin muuriin.


title: Collateral – väärä aika väärä paikka

text: Collateral – väärä aika väärä paikka () on 2004 ensi-iltansa saanut yhdysvaltalainen draama-, jännitys- ja rikoselokuva. Elokuvan ohjasi sekä tuotti Michael Mann ja käsikirjoitti Stuart Beattie. Pääosissa näyttelevät Tom Cruise ja Jamie Foxx, muissa keskeisissä rooleissa muun muassa Jada Pinkett Smith ja Mark Ruffalo. Elokuva sijoittuu öiseen Los Angelesiin, jossa Foxxin esittämä taksikuski joutuu Cruisen esittämän palkkamurhaajan panttivangiksi. Elokuva sai kaksi Oscar-ehdokkuutta ja voitti BAFTAn parhaasta kuvauksesta.


title: Collateral – väärä aika väärä paikka

text: Los Angelesissa omasta limusiiniyrityksestä haaveleiva taksikuski Max aloittaa illan vuoron tavalliseen tapaan. Max kuljettaa muiden asiakkaiden ohella oikeudenkäyntiin valmistautuvan syyttäjän Annien toimistolleen, ja onnistuu myös saamaan tämän puhelinnumeron. Tämän jälkeen kyytiin astuu liikemieheksi esittäytyvä Vincent, jonka Max lupaa kyyditä illan aikana viiteen eri kohteeseen. Vincent on kuitenkin todellisuudessa palkkamurhaaja, jonka tehtävänä on tappaa viisi huumeoikeudenkäyntiin liittyvää henkilöä. Ensimmäinen keikka ei kuitenkaan mene suunnitelmien mukaan, ja Maxille paljastuu Vincentin todellinen ammatti. Vincent ottaa Maxin tämän jälkeen panttivangiksi, ja pakottaa tämän ajeluttamaan itseään pitkin öistä Los Angelesia kohteelta seuraavalle.


title: Collateral – väärä aika väärä paikka

text:
LAPD-etsivä Fanning ryhtyy selvittämään yön aikana tapahtuvia murhia, ja yhdistää ne seuraavana päivänä pidettävään huumeoikeudenkäyntiin. Viranomaiset onnistuvat täten päättelemään Vincentin seuraavan kohteen, joka sijaitsee täysinäisessä yökerhossa. Fanning yrittää pelastaa Maxin, mutta kuolee yökerhossa syntyneessä ampumavälikohtauksessa. Rohkaistunut Max onnistuu kuitenkin lopulta pakenemaan Vincentiltä ennen viimeistä kohdetta suistamalla taksin kyljelleen. Max saa kuitenkin selville viimeisen kohteen olevan aiemmin kyydissä ollut syyttäjä Annie, ja palaa pelastamaan tämän Vincentiltä. Vincent jahtaa heitä metroon, mutta haavoittuu kuolettavasti Maxin kanssa käydyssä tulitaistelussa tämän päästessä Annien kanssa karkuun.
Jason Statham nähdään elokuvassa lyhyessä cameoroolissa.


title: Collateral – väärä aika väärä paikka

text: Elokuvan käsikirjoittaja Stuart Beattie kertoo saaneensa idean taksin kyydissä istuvasta sarjamurhaajasta ollessaan 17-vuotiaana taksin kyydissä matkalla lentokentältä kotiin. Beattie teki tarinasta kaksisivuisen luonnostelman, jonka hän pani syrjään ja muotoili sitä uudelleen muutaman vuoden välein. Myöhemmin Beattie törmäsi sattumalta ystäväänsä tuottaja Julie Richardsoniin. Beattie kertoi käsikirjoituksestaan Richardsonille, joka välitti sen eteenpäin esimiehelleen Frank Darabontille. Darabont tarjosi käsikirjoitusta HBO-yhtiölle, joka ei kuitenkaan kiinnostunut siitä. Beattie tarjosi käsikirjoitusta myös DreamWorks-yhtiölle, joka kiinnostui siitä nopeasti ja osti sen.


title: Collateral – väärä aika väärä paikka

text: Elokuvaprojekti oli vireillä seuraavat kolme vuotta. Ohjaajaksi valittiin aluksi Mimi Leder, sen jälkeen Janusz Kamiński. Russell Crowen kiinnostuttua Vincentin roolista projekti alkoi herättää enemmän kiinnostusta. Crowe toi projektiin mukanaan ohjaaja Michael Mannin. Elokuvaprojektin viivästyttyä Crowe kuitenkin lähti projektista. Mann ehdotti tämän jälkeen Vincentin roolia Tom Cruiselle ja taksikuskin roolia Adam Sandlerille. Neuvottelut Sandlerin kanssa eivät kuitenkaan tuottaneet tulosta, joten taksikuskin rooliin otettiin Jamie Foxx. Beattie ja Darabont työskentelivät New Yorkiin sijoittuneen käsikirjoituksen parissa. Mann halusi kuitenkin kuvata elokuvan öisessä Los Angelesissa, johon elokuvan tapahtumat siirrettiin.


title: Collateral – väärä aika väärä paikka

text: Cruise kertoo valmistautuneensa rooliaan varten muun muassa harjoittelemalla kuukausia elokuvan taistelukohtauksia varten. Cruise myös varjosti kuvausryhmän eri jäseniä ennen kuvausten alkamista päästäkseen sisälle rooliinsa. Foxx valmistautui rooliinsa muun muassa tutustumalla taksikuskeihin. Ohjaaja Mann oli myös toiminut nuoruudessaan taksikuskina. Suurin osa elokuvasta kuvattiin taksin sisällä. Ohjaaja Mann kertoo haastattelussa, että kuvauksia varten rakennettiin useita erilaisia takseja, joista osasta puuttui etuosa tai sivu. Elokuva kuvattiin kokonaisuudessaan yöllä, ja kuvauksissa hyödynnettiin digitaalikuvausta. Mannin mukaan digitaalikuvauksesta oli hyötyä myös näyttelemisen jatkuvuuden kannalta, sillä näyttelemistä ei tarvinnut keskeyttää filmin vaihtamisen ajaksi.


title: Collateral – väärä aika väärä paikka

text: Hip-O Records julkaisi "Collateralin" ääniraidan () 3. elokuuta 2004.


title: Collateral – väärä aika väärä paikka

text: "Collateralin" ensi-ilta oli Yhdysvalloissa 6. elokuuta 2004 ja Suomessa 15. lokakuuta. Elokuva tuotti maailmanlaajuisesti 217 764 291 dollaria. Se sai yhteensä kaksi Oscar-ehdokkuutta: Jamie Foxx oli ehdokkaana parhaasta miessivuosasta sekä Jim Miller ja Paul Rubell parhaasta leikkauksesta. Elokuvalle myönnettiin BAFTA-palkinto parhaasta kuvauksesta, ja elokuva oli myös ehdolla viidessä muussa kategoriassa.


title: Collateral – väärä aika väärä paikka

text: "Collateral" sai Los Angeles Times -lehden arvostelussa 3/4 tähteä. Kriitikko Michael Wilmingtonin mukaan elokuvan näyttelijävalinnat olivat onnistuneet ja myös pienemmissä rooleissa esiintyneet Irma P. Hall, Bruce McGill ja Barry Shabaka Henley tekivät hyvät roolisuoritukset. Wilmington kehuu myös Beattien käsikirjoitusta, mutta hänen mielestään erityisesti Cruisen ja Foxxin esittämien päähahmojen suhde olisi vaatinut enemmän työstämistä. Wilmingtonin mukaan Mann onnistui ohjauksessaan hyvin, mutta viimeistä kolmannesta sävyttävät toimintakohtaukset vievät tilaa draamalta. Wilmingtonin mukaan "Collateral" onnistuu vangitsemaan yöllisen Los Angelesin, hän ja antaa kiitosta elokuvan kuvaukselle.


title: Collateral – väärä aika väärä paikka

text: The New York Times -lehden arvostelussa etenkin Cruisen roolisuoritus palkkamurhaaja Vincentinä saa kiitosta. Arvostelija Manohla Dargisin mukaan Cruise suoriutuu roolistaan pelottavan vakuuttavasti ja loistaa etenkin fyysisellä roolisuorituksellaan. Myös Mannin ohjaustyö saa arvostelussa kiitosta.


title: Collateral – väärä aika väärä paikka

text: Yhdysvaltalainen elokuvakriitikko Roger Ebert antoi elokuvalle 3,5/4 tähteä. Ebert kehuu Mannin ohjaustyötä, joka Ebertin mukaan antaa dialogille tilaa elokuvassa, jonka monet ohjaajat näkisivät ennen kaikkea toimintaelokuvana. Ebertin mukaan erityisen mielenkiintoista on Cruisen esittämän palkkamurhaaja Vincentin kehitys roolihahmona elokuvan aikana. Ebert yllättyi positiivisesti Foxxin roolisuorituksesta taksikuski Maxina. Ebertin mukaan Pinkett-Smith lisää roolisuorituksellaan Maxin ja esittämänsä asianajaja Annien ensitapaamisen uskottavuutta.


title: Collateral – väärä aika väärä paikka

text: MTV3:n arvostelussa elokuva saa 4/5 tähteä. Arvostelija Outi Heiskasen mukaan Foxx yllätti roolisuorituksellaan positiivisesti. Heiskasen mukaan elokuva on pitkälti Foxxin ja Cruisen hahmojen välinen vuoropuhelu. Heiskasen mukaan elokuva on heikoimmillaan toimintajaksoissa. Iltalehden arvostelussa elokuva saa 4 tähteä. Arvostelija Jyrki Laelman mukaan käsikirjoittaja Beattie käyttää samaa kuivaa huumoria samaan aikaan, kun ohjaaja Mann ja kuvaajat loihtivat visuaalisesti kiehtovan filmin. Helsingin Sanomien kriitikon arvion mukaan Mann teki onnistuneen roolivalinnan valitsessaan palkkamurhaaja Vincentin rooliin Tom Cruisen.


title: Collateral – väärä aika väärä paikka

text: Internetsivusto Rotten Tomatoesin mukaan 86 % kriitikoista antoi elokuvalle positiivisen arvosanan 7,4/10 keskiarvolla. Keräys perustui 226 arviointiin. 358 624 käyttäjästä 79 % oli antanut elokuvalle positiivisen arvosanan 3,5/5 keskiarvolla. Metacritic-sivuston 41 kriitikkoa on antanut elokuvalle arvosanan 71/100 ja 174 käyttäjää arvosanan 7,6/10.


title: Street-yksipyöräily

text:
Street-yksipyöräily (yksipyöräilijöiden keskuudessa lyhyesti vain street) on yksi uusimmista yksipyöräilyn muodoista, jossa ajetaan yleensä 20-tuumaisilla trial-yksipyöräisillä käyttäen hieman lyhyempiä kampia (yleensä 125-137 mm).
Lajia harrastetaan tyypillisesti urbaanissa ympäristössä hyödyntäen tempuissa esimerkiksi portaita, kaiteita ja penkkejä. Katuyksipyöräilyn uusin laji on Flatland eli tasamaan temppuilu. Siinä temppuillaan taitavasti tasamaalla käyttäen hyödyksi rengasta ja kampia. Xavier Collos ja Loic Baud ovat taitavia tässä, mutta myös muita hyviä on ympäri maapallon. Tähän on myös kehitelty omia yksipyöräisiä, esim. Koxx-onen Black Domina on suosittu. Flat-yksipyöräisissä on kevyempi runko ja paremmat kammet, joissa pystyy taiteilemaan tavallisia kampia paremmin.


title: Street-yksipyöräily

text: Ensimmäinen Street Freestyle -yksipyöräilykilpailu järjestettiin vuonna 2006 UNICON (IUF:n järjestämä MM-mestaruuskilpailu ja yksipyöräilytapahtuma) XIII:ssä, Sveitsissä, jossa Xavier Collos (Ranska) voitti Streetin maailmanmestaruuden.


title: Mur

text: Mur on Itävallassa, Sloveniassa sekä Kroatian ja Unkarin rajalla virtaava Dravajoen sivujoki, jonka pituus on 465 kilometriä. Suurin joen varrella sijaitseva kaupunki on Steiermarkin osavaltion pääkaupunki Graz.


title: Mur

text: Murjoki saa alkunsa Itävallan Niedere Tauern -vuoristossa Salzburgin osavaltiossa. Se virtaa Steiermarkin läpi ja sieltä Sloveniaan. Murjoki laskee Dravaan lähellä Legradin kaupunkia Kroatiassa.


title: Suomen Trikoo

text: Suomen Trikoo Oy oli suomalainen tekstiiliteollisuusyritys, joka toimi vuosina 1903–2005.


title: Suomen Trikoo

text: Suomen Trikoon perusti Tampereelle Alfred Kordelin. Tuotanto aloitettiin sukkien ja urheilupaitojen valmistuksella. Alkuaikoina tehtiin myös huopia, hartiahuiveja, villapaitoja ja kalossinvuoria. Pääraaka-aineena oli puuvilla. Trikootuotteiden suosion kasvaessa 1920-luvulla Suomen Trikoo laajensi tuotevalikoimaansa. Seuraavalla vuosikymmenellä tuotteisiin kuuluivat jo naisten vaatteet uimapuvuista konttoriasuihin.


title: Suomen Trikoo

text: Suomen Trikoo laajeni vuonna 1937, kun Tampereen Trikoosta tuli sen sisaryhtiö. Sotien aikana Tampereen Trikoon tehtailla valmistettiin pääasiassa miesten sukkia ja alusvaatteita armeijan tarpeisiin. Selluloosapohjaiset korvikeraaka-aineet eli viskooseihin kuuluvat silla (vanhempi selluloosasta valmistettu katkokuitu) ja säteri (katkomaton muuntokuitu) eli viskoosi otettiin mukaan tuotantoon säännöstelyn aikana. Sotien jälkeen toiminta jatkoi laajentumista. Tampereen Särkänniemen kaupunginosaan perustettiin tuolloin Suomen Trikoon sukkatehdas, jolloin yhteensä Suomen Trikoon tehtailla tuotettiin lähes puolet koko Suomen trikootuotteista. Tampereen tehtailla työskenteli vuonna 1950 yli 2 400 työntekijää.


title: Suomen Trikoo

text: Vientiin alettiin panostaa 1950- ja 1960-luvuilla. Tähän tarkoitukseen luotiin uusia tuotemerkkejä, kuten Revontuli-mallisto ja Finnwear. Vienti Ruotsiin ja Neuvostoliittoon oli merkittävää 1970- ja 1980-luvuilla. Finlayson osti Suomen Trikoon vuonna 1983. Suomen Trikoo -nimi jäi pois käytöstä vuonna 1996. Finnwear-tuotemerkkiä valmistaa edelleen Nanso, joka osti Suomen Trikoon liiketoiminnan vuonna 2005.


title: Amy Smart

text: Amy Lysle Smart (s. 26. maaliskuuta 1976 Topanga, Kalifornia) on yhdysvaltalainen näyttelijä ja entinen malli.


title: Jakovlev Jak-18

text:
Jakovlev Jak-18 (, ) on muun muassa Neuvostoliitossa käytetty koulukone.
Ohjaaja ja opettaja istuvat koneessa peräkkäin, kuten sotilaskoulukoneissa on tapana. Koneessa on tähtimoottori, joka tuotti vähintään 160 hevosvoiman tehon.


title: Jakovlev Jak-18

text: Koneen suunnittelu alkoi toukokuussa 1945 ja se tuli käyttöön vuonna 1946. Se korvasi Jakovlev UT-2 -koulukoneen. Konetta käytti Neuvostoliiton ja Varsovan liiton ilmavoimien lisäksi esimerkiksi DOSAAF-seura. Koneesta tehtiin lukuisia versioita, ja kone on edelleen käytössä esimerkiksi taitolentokoneena.


title: Janne Länsipuro

text: Janne Santeri Länsipuro (s. 11. joulukuuta 1973 Helsinki) on suomalainen vihreä poliitikko ja puutarhayrittäjä. Länsipuro oli Pernajan kunnanvaltuuston jäsen 2004–2009 ja Loviisan kaupunginvaltuuston jäsen 2010–2012. Kunnallisvaaleissa 2012 hän oli ehdolla Helsingissä, muttei päässyt läpi 199 äänellä.


title: Janne Länsipuro

text: Länsipuro toimii biodynaamiseen viljelyyn erikoistuneena puutarhayrittäjänä Labbyn tilalla Pernajassa, Itä-Uudellamaalla. Hän valmistui Snellman-korkeakoulusta vuonna 1996 ja on toiminut myöhemmin koulussa opettajana. Hän on opiskellut myös Anjalan maatalousoppilaitoksessa ja Hampshire Collegessa Massachusettsissa, Yhdysvalloissa. Nykyisin (2012) Länsipuro työskentelee Lasten ja nuorten puutarhayhdistyksen puutarhatoiminnan koordinaattorina.


title: Janne Länsipuro

text: Länsipuro toimi Vihreiden varapuheenjohtajana kaudella 2005–2007. Hän on ollut puoluevaltuuskunnan jäsen 2003–2005 ja puolueen ympäristötyöryhmän puheenjohtaja 2005–2007. Lisäksi hän on toiminut Ekovihreät ry:n puheenjohtajana. Länsipuro oli ehdolla europarlamenttivaaleissa 2004 ja eduskuntavaaleissa Uudellamaalla vuosina 2003, 2007 ja 2011. Vuoden 2004 kunnallisvaaleissa hänet valittiin Pernajan kunnanvaltuustoon ensimmäisenä vihreänä.


title: Janne Länsipuro

text: Janne Länsipuron isä on diplomaatti ja aiempi YLE:n ulkomaankirjeenvaihtaja Yrjö Länsipuro. Perhe asui Jannen lapsuusaikana muun muassa Neuvostoliitossa, Malesiassa ja Hongkongissa. Janne Länsipuro on työskennellyt Nepalissa, Filippiineillä, Etelä-Koreassa ja Irlannissa sekä vapaaehtoisena Nicaraguassa ja Thaimaassa.


title: Frohnleiten

text: Frohnleiten on kaupunki Steiermarkin osavaltiossa Itävallassa. Siellä oli vuonna 2005 6 344 asukasta.


title: Frohnleiten

text: Frohnleiten on yksi Graz-Umgebungin piirin asutuskeskuksista. Se sijaitsee Mur-joella 25 kilometriä pohjoiseen osavaltion pääkaupungista Grazista. Kaupungin pinta-ala on 127,6 neliökilometriä ja korkeus merenpinnasta 438 metriä.


title: Frohnleiten

text: Frohnleiten perustettiin 1200-luvun loppupuolella nimellä "Freyleiten". Vuonna 1519 kaupunki nimettiin Frohnleiteniksi.


title: Frohnleiten

text:
Kaupunkia palvelee rautatieasema, josta on säännölliset yhteydet Graziin sekä Bruck an der Muriin.
"Lähde: Statistik Austria"


title: Frohnleiten

text: Kaupungin viralliset kotisivut


title: Frotee

text: Frotee (ranskan sanasta "frotté", "hangattu") on yleensä puuvillasta valmistettu kangas, jonka toisella tai molemmilla puolilla on löysistä lankasilmukoista muodostunut nukka. Paksun nukan ja lankasilmukoiden sisään jäävän tyhjän tilan ansiosta frotee on erityisen hyvin vettä imevää. Froteekangasta käytetäänkin yleisimmin pyyheliinojen ja kylpytakkien materiaalina.


title: Frotee

text: Froteeta myytiin Suomessa aluksi kankaana. Froteepyyhkeitä alettiin valmistaa teollisesti 1950-luvulla. Frotee oli erityisen suosittua 1970-luvulla, jolloin siitä tehtiin myös vaatteita ja sisustustekstiilejä.


title: Frotee

text: Froteekankaassa on kaksi loimijärjestelmää: perusloimi, joka kuteen kanssa muodostaa pohjakankaan sekä paljon pidempi nukkaloimi, josta silmukat muodostetaan. Froteekankaita valmistetaan sekä tasapintaisina että sidoskuviollisena, kuten oheisen kuvan froteepyyhkeessä.


title: Daniel Medelplan

text: Daniel (Taneli) Medelplan (noin 1657 Turku – 18. elokuuta 1737 Pälkäne) oli kirjanpainaja, joka kaiversi Pälkäneen puuaapisen puulaatoille Isonvihan aikana vuonna 1719.


title: Daniel Medelplan

text: Medelplanin isä oli turkulainen Johan-niminen vaununtekijä. Vuonna 1678 hänet otettiin Turun akatemian kuvien kaivertajaksi, mutta hän myös valoi kirjasimia, sitoi kirjoja ja harrasti kuvanveistoa. Vuosina 1689-1693 hän toimi Viipurissa piispa Petrus Bångin pienen kirjapainon johtajana. Sieltä hän tuli isonvihan aikaan Pälkäneelle, Taurialan kylän Näppilän taloon. Syynä muuttoon oli paitsi sota, myös hänen saamansa tuomio sukurutsauksesta, kun hän oli solminut suhteen vaimonsa veljentyttären kanssa. Tästä saamansa tuomion hän kärsi vankeudessa Viipurin linnassa. Medelplanin ensimmäinen puoliso oli nimeltään Gertrud (k. 1693) ja toinen Kristina Grelsintytär (k. 1744).


title: Daniel Medelplan

text: Pälkäneen papiston ja Turun tuomiokapitulin kehotuksesta hän kaiversi puusta Johannes Gezelius vanhemman vuonna 1666 painattaman aapisen painolaatat "Yxi paras lasten tawara". Kirjaa painettiin satakunta kappaletta, mutta kaikki painetut kirjat kuten myös painolaatat ovat tuhoutuneet. Viimeinen tunnettu Turun akatemian hallussa ollut kappale tuhoutui Turun palossa 1827. Teoksen koko nimi oli "Lasten Paras Tawara, elli ABC-Kirja, joca on suuren tarpen tähden leicattu Puuhun ja Pälcänen seuracunnan Saarnamiesten toimituxen cautta, Prändetty Pälkänellä Daniel Medelplanilda Tauralassa 1719".


title: Daniel Medelplan

text: Medelplanin muistoa vaalitaan edelleen Pälkäneellä, jossa on hänen muistomerkkinsä rauniokirkon pihassa ja Kukkolan kylässä. Medelplanin aapinen oli tiettävästi ensimmäinen aapinen, jossa oli kukon kuva. Se lienee antanut aiheen myös Pälkäneen entiselle vaakunalle, joka poistui käytöstä kuntaliitoksessa vuoden 2007 alussa.


title: Paolo Gregoletto

text: Paolo Gregoletto (s. 14. syyskuuta 1985, Miami, Florida) on yhdysvaltalainen basisti, joka soittaa metalliyhtyeessä Trivium. Gregoletto aloitti uransa Grammy-ehdokkuuksiakin saaneessa Metal Militia -yhtyeessä, jossa hän bassonsoiton lisäksi myös lauloi. Triviumiin hän liittyi vuonna 2004.


title: Paolo Gregoletto

text: Gregoletto laulaa Triviumin keikoilla huomattavan paljon yhtyeen taustalauluja, etenkin puhtaita lauluosuuksia, missä Corey Beaulieu hoitaa karjumisosuudet. Colin Richardson, tunnettu metalli-tuottaja on kuvaillut Gregolettoa parhaimmaksi basistiksi, kenen kanssa hän on tehnyt töitä.


title: Paolo Gregoletto

text: Gregoletto on soittotekniikaltaan monipuolinen, sillä hän soittaa bassoa sekä plektralla että sormillaan. Hän vaihtelee soittotekniikkaansa kappaleen mukaan. "Sahaamissoitossa" rumpujen tuplabassopedaalien hakkausta sisältävissä kohdissa hän käyttää plektraa, mutta nopeisiin kohtiin hän soveltaa myös mm. Billy Sheehanin (Mr. Big) kolmen sormen soittotekniikkaa. Tällaisia kohtia ovat muun muassa mm. Iron Maidenin kappaleista tunnetuksi tulleet "ratsastuskompit" (yksi 8-osa- ja kaksi 16-osanuottia toistuvasti soitettuna).


title: Paolo Gregoletto

text: Gregoletto käyttää myös lämmittelyharjoituksinaan kromaattisia juoksutuksia sekä plektralla että sormillaan soitettuna.


title: Hankoniemi

text: Hankoniemi () on niemimaa Manner-Suomen lounaiskolkassa, Suomenlahden rannikon länsipäässä. Niemen kärkiosasta noin 20 kilometriä kuuluu Hangon kaupunkiin, tyviosa puolestaan Raaseporiin.


title: Hankoniemi

text: Hankoniemen lounaiskärjessä Tulliniemessä on Suomen mantereen eteläisin kohta. Hankoniemeä pidetään myös Suomenlahden, Saaristomeren ja Pohjois-Itämeren rajakohtana.


title: Hankoniemi

text: Hankoniemi on osa ensimmäistä Salpausselkää, ja sen maaperä on karu yhdistelmä kalliota, moreenia ja hiekkakankaita. Niemen rannoilla on hiekkadyynejä.


title: Hankoniemi

text: Kasvi- ja eläinlajistoltaan niemi on Suomessa poikkeuksellisen monimuotoinen; Suomen uhanalaisista lajeista tavataan Hankoniemellä 15 prosenttia. Monimuotoisuuteen vaikuttavat leuto ilmasto, maaperän kalkkipitoisuus ja laivojen painolastin mukana tulleet erikoiset kasvilajit. Hankoniemelle saapuvat kevään ensimmäiset muuttolinnut, ja niemellä havaitaan vuosittain noin 270 lintulajia.


title: Hankoniemi

text: Niemen kaakkoiskulmassa on Helsingin yliopiston Tvärminnen eläintieteellinen asema. Niemen läntisimmässä kärjessä sijaitsee Uddskatanin luonnonsuojelualue.


title: Hankoniemi

text: Hankoniemeä on käytetty satamana ainakin 1200-luvulta alkaen.


title: Hankoniemi

text: Hankoniemen sijainti on tärkeä Suomenlahden sotilaallisen hallinnan takia. Ensimmäisiä linnoituksia niemelle rakensivat ruotsalaiset vuonna 1656. Linnoitustahti kiihtyi vuosina 1790–1807, kun Venäjän uhka koettiin voimakkaammaksi. Suomen sodassa 1808–1809 Hankoniemen varuskunnan sotilaat komennettiin Viaporin suojaksi, ja venäläiset miehittivät linnoituksen ilman taisteluita.


title: Hankoniemi

text: Krimin sodassa venäläiset puolustajat räjäyttivät perääntyessään linnoituksen itse. 1900-luvun alussa Hankoniemen linnoitusta taas kohennettiin Pietarin suojaksi.


title: Hankoniemi

text: Hankoniemen sijainti ja muoto pitkänä Itämereen työntyvänä sormena mahdollisti talvimerenkulun vielä, kun maan muut satamat olivat jäiden vuoksi suljettuina. Tämän vuoksi niemelle rakennettiin vuosina 1871–1873 suuri satama ja sinne pääradasta Hyvinkäällä erkaneva rautatie. Vuonna 1874 niemen kärkeen, sataman ympärille perustettiin Hangon kaupunki.


title: Hankoniemi

text: Talvisodassa Hankoa pommitettiin raskaasti. Sodan päättäneessä Moskovan rauhansopimuksessa 1940 Hankoniemi oli luovutettava 30 vuodeksi Neuvostoliitolle, joka linnoitti alueen. Jatkosodassa alueella taisteltiin verisesti. Viimeiset neuvostojoukot vetäytyivät Hankoniemeltä 2. joulukuuta 1941. Virallisesti Neuvostoliitto luopui ennenaikaisesti vuokraoikeudestaan Hangon vuokra-alueeseen jatkosodan lopettaneessa Moskovan välirauhassa 1944.


title: Hankoniemi

text: Hangon kaupunkiin kuului 1970-luvulle saakka vain varsinainen kaupunkialue satamineen ja lähisaarineen. Muu osa niemeä oli jaettuna Bromarvin, Tenholan ja Tammisaaren maalaiskunnan kesken. Vuoden 1977 alussa Bromarv liitettiin pääosin Tenholaan, mutta lähimpänä Hankoa sijainnut osa samoin kuin Tenholaan kuulunut Lappohja ja Tammisaaren maalaiskunnan Tvärminne Hankoon. Samalla muu Tammisaaren maalaiskunta liitettiin Tammisaareen, johon vuonna 1993 liitettiin myös Tenhola. Vuoden 2009 alusta lähtien Tammisaari on ollut osa Raaseporin kaupunkia.